Q=3	C=0	SS=0	LS=3	PS=0	DC=0	LC=0	SD=0	BS=1	G0=53	G1=43	G2=19	DLID=az_RU	BODY=Ајәтуллаһ Беһҹәтин һәјатына гыса бир бахыш\nО, МӘҺӘММӘДТӘГИНИН АТАСЫДЫР\nМӘҺӘММӘДТӘГИ БЕҺҸӘТИН ТӘҺСИЛИ\nАЈӘТУЛЛАҺ БЕҺҸӘТ ВӘ ТӘҺСИЛДӘ ТӘЛАТҮМ\nИРФАНДА ПАРЛАЈАН ЈЕНИ ҜҮНӘШ\nМө`минләрин нәзәринә чатдырмаг истәјирик ки, Аллаһ-тәала һәр заман, елә бизим дөврүмүздә дә бә`зән бәндәләрә хүсуси мәһәббәт ҝөстәрир. “Һәр кәс һагг јолунда садиг олса, Аллаһ ону һидајәт едәр.”\nТәкамүл вә инсанијјәт јолу бәндәләр үчүн һәмишә ачыгдыр. Әҝәр инсан зәһмәт чәксә, индики заманымызда да Имам Заманын (ә) диггәти сајәсиндә Аллаһа доғру ҝедән јолун садиг јолчусуна чевриләр вә камил мәгама чатар. Һәгигәтән, бунлар бизә үмид верир вә иманымызы тәкамүлә доғру сөвг етдирир. Дедикләримиз әфсанә олмајыб, сүбута јетмиш ејни һәгигәтләрдир. Бу һәгигәтләри дәрк едәрәк гәлбләримизи дүнја бағлылыгларындан азад едә билсәк, мә`нәви ләззәтләрин мадди ләззәтләрдән гат-гат үстүн олдуғуну даһа јахшы баша дүшәрик. Тәәссүфләр олсун ки, бир тәрәфдән мә`рифәт вә иман зәифлији, диҝәр тәрәфдән дә батини вә заһири шејтани амилләрин һүҹуму үстүнлүк тәшкил етдијинә ҝөрә белә гијмәтли халис инҹиләрә аз диггәт едилир. Бурада биз о бөјүк шәхсијјәтләрдән бири илә јахындан таныш олаҹағыг.\nБөјүк ариф һәзрәт Ајәтуллаһ-үзма Шејх Мәһәммәд Тәги Беһҹәт Фумәни 1913-ҹү илдә Ҝилан вилајәтинин Фумән шәһәриндә диндар бир аиләдә дүнјаја ҝөз ачыб. Атасы Кәрбәлаји Маһмуд Беһҹәт шәһәрин һөрмәтли вә танынмыш шәхсләриндән олуб. О, әкинчиликдән әлавә, шәһәр әһалисинә идарә ишләриндә дә јардым едирмиш. Ҹамаатын е`тимадыны газандығы үчүн онун ады сәнәдләрдә замин кими гејд олунур. Әдәбијјат саһәсиндә ҝөзәл зөвгә малик олан Кәрбәлаји Маһмудун јаздығы ше`рләрдә Әһли-бејт (ә), о ҹүмләдән Имам Һүсејнин (ә) вә Кәрбәла шәһидләринин ады хүсуси вурғуланыр. Арадан јарым әср кечмәсинә бахмајараг, бу ше`рләр һәлә дә о дијарын хәтиб әһли вә мәддаһларынын дилләр әзбәридир.1\nБеһҹәт бир ил дөрд ајлығында икән анасы вәфат едир.2 Елә көрпәликдән јетим галараг чәтинликләрлә үз-үзә дуран Беһҹәт бу илаһи имтаһанда сынанмаг үчүн енишли-јохушлу јоллар кечмәли олур.\nИлаһи инсанларын һагг јола һидајәт олунмасы вә онларын бу јолда тәкамүлә чатмасында Аллаһ-тәаланын ҝөзәл вә ашкар тәдбири вардыр. Бу ибрәтамиз ҝөзәлликләрдән арифләр шејхи Ајәтуллаһ Беһҹәтин һәјатында олдугҹа чохдур. Онлардан бири атасынын ҹаванлыгда башына ҝәлән мараглы әһвалатдыр. Һәмин әһвалат беләдир:\nБеһҹәтин атасы тәгрибән он једди јашында оларкән вәба хәстәлијинә јолухуб јатаға дүшүр. Вәзијјәти ағыр олдуғундан онун сағ галаҹағына һеч кимин үмиди галмыр. Беһҹәтин атасы өзү белә нәгл едир: Һәмин ағыр вәзијјәтдә олдуғум вахт, гәрибә бир сәс ешитдим. Кимсә дејирди: “Онунла ишиниз олмасын. О, Мәһәммәд Тәгинин атасыдыр.”\nЕлә бу вахт дәрин јухуја ҝедир вә һамы онун рәһмәтә ҝетдијини ҝүман едир. Амма бир мүддәт кечәндән сонра јаваш-јаваш тамамилә сағалыр. Бу һадисәдән бир нечә ил сонра евләнмәк гәрарына ҝәлир вә артыг о әһвалаты (хәстәлик) јадындан чыхарыр. Евләндикдән сонра илк өвладынын адыны Меһди гојур. Икинҹи өвлады гыз олур. Үчүнҹү ушағынын адыны Мәһәммәд Һүсејн гојур. Дөрдүнҹү өвлады дүнјаја ҝәләндә ағыр хәстә олдуғу вахт ешитдији сәси хатырлајыр вә буна ҝөрә дә ону Мәһәммәд Тәги дејә чағырыр. Амма Аллаһ-тәала онун бу өвлады үчүн гәрибә алын јазысы јазыбмыш. Бу ушаг елә көрпә икән су һовузуна дүшүб боғулур. Аллаһ она башга бир өвлад да нәсиб едир. О, бунун да адыны Мәһәммәд Тәги гојур. Илләр кечдикдән сонра һәмин ушаг заманымызын арифләр шејхинә–Ајәтуллаһ-Үзма Шејх Мәһәммәд Тәги Беһҹәтә чеврилир.1\nАјәтуллаһ Беһҹәт ибтидаи тәһсилини Фумәндә баша вурдугдан сонра, дини елмләри өјрәнмәјә башлајыр.\nЕлә ушаг јашларындан бөјүк руһа малик олан Мәһәммәд Тәги ушаг ојунлары ојнамагдан пәрһиз едәрмиш. Тәһсилә олан бөјүк марағы вә исте`дады баис олур ки, елә илк ҝүнләрдән шәһәрин руһаниләрилә ҝет-ҝәли артсын.\n1927-ҹи илдә әрәб әдәбијјатыны битирдикдән сонра, һөвзә елмләрини тәкмилләшдирмәк үчүн һиҹрәт етмәк гәрарына ҝәлир. Әввәлҹә Гум шәһәринә јолланыр. О заманлар һәлә Гум елми һөвзәси јаранмамышды. Бир мүддәт бу шәһәрдә галандан сонра ашигләр дијары Кәрбәлаја јолланыр. Тәгрибән дөрд ил бу шәһәрдә сакин олан Мәһәммәд Тәги дини тәһсил алмагла јанашы нәфсинин ислаһы илә дә мәшғул олур. О, бу дијарын бөјүк устадларындан олан Шејх Әбдүл Гасим Хојинин1 дәрсләриндән дә сәмәрәли истифадә едир.\nТәһсилини давам етдирмәк вә дини елмләрә даһа дәриндән јијәләнмәк үчүн 1931-ҹи илдә Нәҹәф-Әшрәфә һиҹрәт едир. Али тәһсилин сон мәрһәләләрини Нәҹәфин јүксәк дәрәҹәли алимләриндән кәсб едәрәк баша вурур. Онларын сырасында Шејх Мүртәза Талигани кими танынмыш шәхсләрин ады гејд олунур.\nАјәтуллаһ Беһҹәт Һаҹы Зија Әраги вә Мирзә Наининин дәрсләрини битирдикдән сонра Шејх Мәһәммәд Гәрәви Исфаһанинин чох јүксәк сәтһдә һөвзә дәрсләринә гатылыр, али фигһ вә үсул нәзәрләрини беләҹә даһа да тәкмилләшдирир. О, һәмин вахтлар 20 јашлы бир ҹаван олмасына бахмајараг, јүксәк гаврама габилијјәтинә малик имиш. Кечилән һәр дәрсә тәнгиди-тәһлили бахымдан јанашма баҹарығы онун чох тез бир заманда елми вә мә`нәви тәкамүлә чатаҹағындан хәбәр верирмиш. Нәҹәф алимләриндән бири бу барәдә белә дејир: “О, чох вахт Ајәтуллаһ Компанинин дәрсләриндә бәһсә гатылыр вә јери ҝәләндә өз фикрини сөјләмәји дә чох јахшы баҹарырды.”\nО, еләҹә дә Сејјид Әбүлһәсән Исфаһани, Шејх Мәһәммәд Казим Ширазидән дәрс алмыш вә һәмчинин Ајәтуллаһ Миланинин “мәкасиб” дәрсләриндә дә иштирак етмишдир.\nАјәтуллаһ Беһҹәт мәрһум Сејјид Һүсејн Бадкубинин јанында фигһ вә үсул бәһсләрини өјрәнмәклә јанашы, Ибн Синанын “Ишарат вә Тәнбиһат” вә Молла Сәдранын “Әсфари әрбәә” китабларыны да мәнимсәмишдир. О, бу дәрсләрә мәшғул олдуғу заман Нәҹәфдә али сәтһдә һөвзә дәрсләрини тәдрис едирмиш. Беһҹәт “кифајә” тәдрис едән тәҹрүбәли мүәллимләрдән һесаб олунурмуш. Бүтүн бунлардан әлавә “Сәфинәтүл-биһар” китабынын јазылмасында Аббас Гумми илә һәмкарлығы олубмуш. Һал-һазырда “Сәфинәтүл-биһар”ын Беһҹәт тәрәфиндән јазылмыш әлјазма нүсхәсинин бөјүк бир һиссәси мөвҹуддур.1\nЈухарыда гејд олундуғу кими, Ајәтуллаһ Беһҹәт елм јолунда раһатлыг нә олдуғуну билмәјиб. О, ислам маарифини камил мәнимсәмәк үчүн бүтүн ҝүҹүнү бу сәмтә јөнәлдибмиш. Нәҹәф алимләриндән бири бу барәдә дејир: “Сиз Беһҹәтин заһирдә бу ҹүр сакит олмасына бахмајын. О, рәһмәтлик Гәрәви Исфаһанинин (Компани) дәрсиндә устада аман вермирди. Һеј ирад тутур, мәнтигли суаллар верирди. Бу мәтләби Ајәтуллаһ Миланијә дејәндә, разылыг әламәти илә ҝүлүмсүнүб демишди: Ондакы бу исте`дады ҝөрүб ону Шејхин (Компани) дәрсләринә һазырлашдырдым.” Беһҹәт дә устады Миланинин сөзүнә ҹаваб олараг белә дејир: “Онун (Милани) “Мәкасиб” дәрсләри ади сәтһ дәрсләри сырасында јер тутса да, бу дәрсләри чох ҝениш вә дәрин изаһ едирди. О әксәр һалларда китабдан ики-үч сәтир сөјләјиб, галан бүтүн дәрси (вахты) ујғун мәсәлә әтрафында бәһс едирди. Һәгигәтдә онун бу дәрсләри “хариҹ” сәтһинә (иҹтиһад бөлүмләринә) аид иди.”2


Q=14	C=2	SS=0	LS=12	PS=0	DC=0	LC=0	SD=0	BS=2	G0=36	G1=24	G2=10	DLID=az_RU	BODY=Nur-az.com - "Човдаровун ады ҝәләндә рәнҝимиз саралырды; "Ранҝе Ровер"имизи сатдыг"\n21 Ијун 2018 6 Шәввал 1439 31 Хордад 1397\n11 Јанвар 2017\n"Човдаровун ады ҝәләндә рәнҝимиз саралырды; "Ранҝе Ровер"имизи сатдыг"\nСабунчу Рајон Мәһләмәсиндә ләғв едилмиш МТН-нин ҝенералы Акиф Човдаров вә диҝәр 3 нәфәрин ҹинајәт иши үзрә нөвбәти мәһкәмә просеси кечирилиб. Мусават.ҹом хәбәр верир ки, һаким Һәбиб Һәсәновун сәдрлији илә кечирилән просесдә зәрәрчәкмиш кими танынан Биләҹәри бәләдијјәсинин сәдри Илһам Хәлилов ифадә вериб.\nО, ифадәсиндә дејиб ки, 2008-ҹи илин мартында танышы Адил Јагубов она хәбәр чатдыб ки, ҝенерал Човдаровун јанына ҝетмәлидир. А.Јагубов Акиф Човдаров МТН-ә ҝәлмәдән полисдә онунла бир јердә ишләјиб, сонрадан исә пенсијаја чыхыб. Онун сонунҹу иши исә Човдаровун Масазырдакы истиханасыны идарә етмәк олуб. О, 2010-ҹу илдән Човдаровун арвады Ибадәт Човдароваја мәхсус “Бәһрә-2010” ММҸ-нин директорудур. Бәләдијјә сәдри И.Хәлилов дејир ки, Јагубовун хәбәрдарлығындан сонра МТН-ин инзибати бинасына ҝедәрәк Акиф Човдаровла ҝөрүшүб. Гыса данышыгдан сонра ондан 100 мин истәнилиб. И.Хәлилов илк дәфә 50 мини МТН-ә вериб. Галан 50 мини исә 1 ај әрзиндә Човдаровун адамы Јагубова чатдырыб.\nИ.Хәлилов ифадәсиндә ҝөстәрир ки, 2014-ҹү илин сонларында Човдаров зәнҝ вурараг әмр едиб ки, Масазырда, “Зәли ҝөлү”нүн јахынлығында 10 һектар торпаг саһәсини Адил Јагубовун адына сәнәдләшдирсин. Бунлардан әлавә, ондан 120 мин дә тәләб олудуғуну дејән бәләдијјә сәдри Човдаровдан “Сән ҝенералы бармағына доламысан? Дејәсән, мәни јахшы танымырсан. Сәни һәбс едәрәм, башына торба кечирдиб падвала атарам” дејә тәһдидләр ешитдијини сөјләјиб. Човдаров ифадәсиндә Хәлилову узун мүддәтдир ДИН-дә бирликдә ишләдији Адил Јагубов васитәси таныдығыны дејиб. "Илһам Хәлилова һеч вахт Елман Салманов адлы шәхсдән һәр һансы бир мәбләғдә пул алыб мәнә чатдырмасыны демәмишәм, бунунла бағлы нә Илһам Хәлилова, нә дә Елман Салманов адлы шәхсә һәр һансы бир формада һәдә-горху ҝәлиб тәләб ирәли сүрмәмишәм”- дејә Човдаров ифадәсинә әлавә едиб. Мәһкәмә просесиндә фасилә елан олунуб.\nАкиф Човдаровун вәкили Садиг Рәсулов Мусават.ҹом-а дејиб ки, Илһам Хәлилов мәһкәмәдә зиддијјәтли ифадәләр вериб: "Әввәлҹә дејирди ки, Бинәгәди бәләдијјәсинин сәдри Елман Салманова зәнҝ едәрәк МТН-дән пул истәнилдијини дејиб. Амма мәһкәмәдә дејир ки, Елман да она зәнҝ едәрәк МТН-ә чағырылдығыны, пул истәнилдијини дејиб. Илһам Хәлилов МТН-дә 4-ҹү мәртәбәдә Човдарова пул вердијини деди. Анҹаг һәмин вахт Човдаровун хидмәти отағы 1-ҹи мәртәбәдә олуб. Хәлилов дејир ки, пулун галан һиссәсини Човдаровун хидмәти машынында она вериб. Амма Човдаровун һәмин вахт хидмәти машыны олмајыб. Хәлилов истинтагда Човдаров тәрәфиндән һәдәләндијини, пул тәләб едилдијини дејирди. Амма мәһкәмәдә Адил Јагубов тәрәфиндән һәдәләндијини дејиб. Диҝәр бәләдијјә сәдри Елман Саламанов да мәһкәмәдә Илһам Хәлилову тәкзиб етди. Елман деди ки, Хәлилов она дејиб ки, әҝәр 150 мини вермәсә онун башына торба кечирәҹәкләр. Јәни, Салмановдан пулу Човдаров истәмәјиб. Һәм дә Елман Салманов деди ки, ондан пул истәниләндә ағсаггалы илә данышмаг истәдијини, вахт лазым олдуғуну дејиб".\nАкиф Човдаров мәһкәмәдә Елман Салманова белә ҹаваб вериб: "Сәнин ағсаггалыны таныјырам, мүнасибәтимиз дә вар. Әҝәр белә бир шеј олубса, сәнин ағсаггалын нијә мәнә зәнҝ едиб демирди ки, "Акиф, Елмандан нијә пул истәјирсән? Бу дејиләнләр јаландыр". Садиг Рәсулов Акиф Човдаровун чыхышында Илһам Хәлиловун онун адындан јалан данышараг кимләрдәнсә пул алдығыны да дејиб. "Елман Салманов адлы шәхсин ким олдуғуну, һансы вәзифәдә ишләдијини билмирәм. Әҝәр Елман Салманову чағырмаг лазым олса иди, Илһам Хәлилов васитәсилә дејил, өзүм чағырардым. Илһам Хәлилов јәгин ки, башгаларындан пул алыб. Мәним адымдан да истифадә едиб”- дејә Човдаров мәһкәмәдә дејиб.\nБинәгәди Бәкәдијјәсинин сабиг сәдри Елман Саламнов да Мусават.ҹом-а ачыглама вериб. О дејиб ки, Акиф Човдарову һеч вахт ҝөрмәјиб: "Мәнә Илһам зәнҝ елди ки, МТН-ә 150 мин вермәлисән. 90 мин бир, 60 мин дә бир вердим. Касыб адамыг, "Ранҝе Ровер"имиз вар иди, севинирдик. Ону да сатыб вердик. Илһам пулун Човдарова чатдырылаҹағыны деди. Човдаровун ады ҝәләндә рәнҝимиз саралырды. Мәһкәмәдә дә дедим ки, башымәз саламат олсун дејә пул вердим. "Мәмин ағсаггалым" кимдир суалына да ҹаваб верә биләрәм. Бу ачыгдыр, һамы билир. Бинәгәдидә ағсаггалымыз Һаҹы Мадәрдир. Амма мән елә бир сөз ишләтмәмишәм". Мәһкәмә ҝүнүн икинҹи јарысында давам едәҹәк.\n385 дәфә бахылыб\nҺеч олмаса һәфтәдә бир дәфә собада соған гызардын! - Ағыр хәстәликләрин ән ҝүҹлү ДӘРМАНЫ\n49 јашлы азәрбајҹанлы базарда адамлары атәшә тутду\nГуба-Хыналыг јолунда ҝүҹлү сел машыны дәрәјә ашырды\nБразилија вә Алманија мүбаризәјә башлајыр\nҺиндистандан АБШ-а ҹаваб: ҝөмрүк рүсумлары...\nАлман ордусу парламентдән 25 милјард истәди\nТрампын рүсумлары АБШ-ы дүнја илә үз-үзә гојур\nБерлин метросунда силаһлы һүҹум - Фото\nЖурналист вә мәһбус аиләләри полисә апарылыб - ВИДЕО\nСуријада сутка әрзиндә 340-дан артыг инсан өз евинә гајыдыб\nРуһани Иран-Мәракеш ојунуну евиндә изләди\nҺиндистанда мүсәлманлар һүҹум: 1 өлү, 16 јаралы\nМәһәррәмов иш јолдашыны гәтлә јетирди\nАзәрбајҹанлы Литвада тәлимә гатылан АБШ әсҝәрини јумругла вурду –Әсҝәр хәстәханалыг олду\n“Талибан”нын лидери Әфганыстанда өлдүрүлдү –Әфганыстан президенти хәбәри тәсдигләди\nТрамп: Крым Русијанындыр\nӘнсаруллаһ лидери: Биз бу ҝүн Америка вә Исраиллә дөјүшүрүк\n85 милјон иллик динозавр тапылды\nНАТО сијаси бахымдан дағылыр – Тајмс\nМәракеш Јәмән әлејһинә коалисија өлкәләри назирләринин иҹласында иштирак етмәјәҹәк\nИрандан Түркијәнин Гәндилдәки әмәлијјатына - Реаксија\nЈәмән ордусу Әрәбистан һәрбчиләринин гәрарҝаһыны “Точка” илә вурду


Q=13	C=0	SS=0	LS=13	PS=0	DC=0	LC=0	SD=0	BS=1	G0=8	G1=8	G2=7	DLID=az_RU	BODY=İyul 5, 2017 - 11:00 PM Хәбәрин коду : 840651 Мәнбә : Ислам Азери Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, АБШ-ын Суријадакы сон сәфири олмуш (2011-2014-ҹү илләр) Роберт Форд "Ал-Сһарг Ал-Аwсат"а вердији мүсаһибәдә билдириб ки, Сурија һөкумәти вә онун мүттәфигләри, о ҹүмләдән Иран, сонда АБШ-ын Суријадакы “ағалығы” әлдә етмә сәјләринин гаршысыны ала биләҹәкләр.\n“Иран Ислам Республикасы 1983-ҹү илдә Ливанын пајтахты Бејрут шәһәриндә олдуғу кими, америкалылары Шәрги Суријадан да ҝери чәкилмәјә мәҹбур едәҹәк.”, - дејә Форд гејд едиб.\n“Иранын Суријада олан нүфузу вә мөвгеләри мөһкәмләнмәјә давам едәҹәк.”, - дејә о әлавә едиб.\nДаһа сонра Форд Суријадакы һадисәләрин гаршыдакы илләр әрзиндә неҹә инкишаф едәҹәји барәдә өз версијасы барәдә данышыб:\n“Бәшәр Әсәд өлкәнин гәрбиндәки дајаг нөгтәләрини јенидән өз нәзарәти алтына алаҹаг, Иран исә суријамејилли гүввәләрә дәстәк верәрәк онлары ҝүҹләндирәҹәк. Һәмин гүввәләр исә, 1980-ҹи илләрдә Иранын дәстәкләдији “Һизбуллаһ” һәрәкатынын етдији кими, АБШ-ы Шәрги Суријадан тамамилә ҝери чәкилмәјә вадар едәҹәк.”\nБундан әлавә, Роберт Форд һесаб едир ки, АБШ рәһбәрлији өз һазыркы мүттәфигләри олан күрдләри сонда јары јолда гојаҹаг.\n“Әсәд нәјә ҝөрә 2017-ҹи илә гәдәр таб ҝәтирәрәк һакимијјәтдә гала билди?” суалынын ҹавабында исә Форд дејиб: “Биз дүшүнүрдүк ки, Сурија ордусу зәифләјәҹәк вә бундан сонра там тагәтдән дүшәнәдәк мүдафиә мөвгеји тутаҹаг. Ја да ки, суријалы әсҝәрләр ордудан фәрар едәҹәкләр... 2013-ҹү илин әввәлиндә мән ҝөзләјирдим ки, Әсәд өз һакимијјәтини әлдән верәҹәк, лакин бу заман “Әл-Кусәјр” дөјүшү баш верди вә “Һизбуллаһ” чох сајда әсҝәрини дөјүш мејданына ҝөндәрди. 2013-ҹү илин сонунда исә, “Азад Сурија Ордусу”нун (АСО) бүтүн елементләри мәғлубијјәтә уғрады вә онларын әвәзинә “Әһрар әш-Шам” вә “Нусра Ҹәбһәси” гурулду. АСО ҹәнубда да һеч бир уғур әлдә едә билмәди... Бундан сонда биз дүшүнүрдүк ки, Әсәд анҹаг вә анҹаг Дәмәшг, Лазкијјә, Һомс вә Һәманы әлдә сахлаја биләҹәк, Һәләб вә ја һәр һансыса диҝәр бир шәрг шәһәринә нәзарәт едә билмәјәҹәк. Фактики олараг, биз еһтимал едирдик ки, Сурија парчаланаҹаг. Лакин биз һеч дүшүнмәздик ки, Русија вә Иран 2014 вә 2015-ҹи илләрдә Әсәдин мүдафиәси үчүн бу гәдәр бөјүк ресурслар ајыраҹаг.”\n“Әсәд галиб ҝәлди, мәним нәзәрдә тутдуғум одур ки, о, галибдир; вә ја ән азындан онун өзү белә дүшүнүр... Ола билсин ки, Әсәд 10 илдән сонра бүтүн өлкәни өз нәзарәти алтына ҝери гајтара биләҹәк.”, - дејә о сонда билдириб.


Q=7	C=0	SS=0	LS=4	PS=2	DC=0	LC=0	SD=0	BS=1	G0=67	G1=36	G2=11	DLID=az_RU	BODY=Һәвариләрин ишләри 21 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 21:1—40\nЈерусәлимә ҝедәркән (1—14)\nБулус ағсаггалларын мәсләһәтинә әмәл едир (20—26)\nМәбәддә гијам; Булус һәбс едилир (27—36)\nБулус ҹамаата мүраҹиәт едир (37—40)\n21 Онлардан ҝүҹлә ајрылдыг вә сонра дәнизә чыхдыг. Ҝәми дүз Кос адасына истигамәт алды. Биз ҝәлиб ораја чатдыг, ертәси ҝүн Родоса, орадан да Патараја ҝәлдик. 2 Орада Финикијаја јолланан бир ҝәми тапдыг. Бу ҝәмијә миниб дәнизә чыхдыг. 3 Үфүгдә Кипр адасы ҝөрүндү, биз ону солда гојуб Сурија истигамәтиндә үздүк. Сурда лөвбәр салдыг, чүнки ҝәми орада јүкүнү бошалтмалы иди. 4 Шаҝирдләри ахтарыб тапдыг вә бурада бир һәфтә галдыг. Онлар руһ васитәсилә дөнә-дөнә Булуса дедиләр ки, Јерусәлимә ајаг басмасын.+ 5 Ҝетмәк вахты чатанда биз јола дүшдүк. Гадынлы, ушаглы шаҝирдләрин һамысы бизи лимана гәдәр өтүрдүләр. Дәниз саһилиндә диз чөкүб дуа етдик. 6 Биз видалашыб ҝәмијә миндик, онлар исә евләринә гајытдылар. 7 Сурдан үзүб Птолемаидаја ҝәлдик. Гардашларла ҝөрүшүб бир ҝүн онларын јанында галдыг. 8 Ертәси ҝүн јола дүшдүк. Гејсәријјәјә чатанда једдиләрдән бири олан+ мүждәчи Филипин евинә ҝетдик вә онунла галдыг. 9 Онун пејғәмбәрлик едән дөрд субај гызы вар иди.+ 10 Бир мүддәт орада галдыг. Бу заман Јәһудијјәдән Ағаб адлы бир пејғәмбәр+ ҝәлди. 11 О, галдығымыз евә ҝирди, Булусун гуршағыны ҝөтүрүб өз әл-ајағыны сарыды вә деди: «Мүгәддәс руһ белә дејир: “Јәһудиләр Јерусәлимдә+ бу гуршағын јијәсини бах беләҹә сарыјыб башга халглардан оланларын әлинә верәҹәкләр”».+ 12 Биз буну ешидәндә орадакы гардашларла бирликдә јалвар-јахар едиб Булусу Јерусәлимә ҝетмәк фикриндән дашындырмаға чалышдыг. 13 Онда Булус деди: «Сиз нә едирсиниз? Нә үчүн ағлајыб үрәјими парча-парча едирсиниз? Архајын олун, мән Ағамыз Исанын ады уғрунда Јерусәлимдә нәинки буховланмаға, һәтта өлмәјә дә һазырам».+ 14 Ону гәрарындан дашындыра билмәдијимизи ҝөрәндә чар-начар разылашыб дедик: «Јеһова билән мәсләһәтдир». 15 Бундан сонра тәдарүк ҝөрүб Јерусәлимә јола дүшдүк. 16 Гејсәријјәдән бәзи шаҝирдләр дә бизимлә ҝетдиләр, онлар бизи илк шаҝирдләрдән бири олан кипрли Минасонун јанына апарырдылар. Биз онун евиндә галаҹагдыг. 17 Јерусәлимә чатанда гардашлар бизи севинҹлә гаршыладылар. 18 Ертәси ҝүн Булусла бирликдә Јагубун+ јанына ҝетдик. Бүтүн ағсаггаллар орада идиләр. 19 Булус гардашлары саламлады вә Аллаһын башга халглар арасында онун хидмәти васитәсилә ҝөрдүјү ишләри онлара һәртәрәфли данышды. 20 Гардашлар бунлары ешидәндә Аллаһы мәдһ етмәјә башладылар. Онлар Булуса дедиләр: «Гардаш, ҝөрүрсән, јәһудиләрин ичиндән нечә мин адам имана ҝәлиб? Онларын һамысы Гануна ҹидди әмәл едирләр.+ 21 Сәнин һаггында ҝәзән шајиәләр онларын гулағына чатыб, ҝуја сән башга халглар арасында јашајан јәһудиләри өјрәдирсән ки, Мусанын Ганунундан дөнсүнләр, ушагларыны сүннәт етмәсинләр, адәт-әнәнәләримиздән үз дөндәрсинләр.+ 22 Инди неҹә едәк? Онсуз да сәнин ҝәлишиндән хәбәр тутаҹаглар. 23 Сән ҝәл биз дејәнә гулаг ас. Арамызда әһди олан дөрд адам вар. 24 Онлары өзүнлә ҝөтүр, ҝедин пакланын. Гој башларыны гырхдырсынлар, хәрҹләрини дә үзәринә ҝөтүр. Онда һамы биләҹәк ки, сәнин һаггындакы шајиәләр јаландыр, сән дүзҝүн јашајыр вә Гануна риајәт едирсән.+ 25 Башга халглардан олан гардашларымыза ҝәлдикдә исә, биз гәрарымызы јазыб онлара ҝөндәрмишик ки, бүтләрә гурбан ҝәтирилмиш әтдән+, һәмчинин гандан+, боғулмуш һејван әтиндән+ вә әхлагсызлыгдан*+ узаг дурсунлар». 26 Ертәси ҝүн Булус һәмин кишиләри јанына алыб онларла бирликдә пакланды.+ Сонра пакланма ҝүнләринин һачан баша чатаҹағыны вә һәр бириси үчүн нә вахт гурбан ҝәтириләҹәјини билдирмәк үчүн мәбәдә ҝетди. 27 Једди ҝүн баша чатмаг үзрә иди. Асија әјаләтиндән ҝәлмиш јәһудиләр Булусу мәбәддә ҝөрәндә ҹамааты гызышдырдылар. Онлар Булусу тутуб 28 гышгырмаға башладылар: «Ај исраиллиләр, көмәјә ҝәлин! Бу адам һәр јердә һамыны халгымызын, Ганунумузун вә бу јерин әлејһинә өјрәдир. Бу азмыш кими, јунанлары да мәбәдә ҝәтириб вә бу мүгәддәс јери мурдарлајыб».+ 29 Онлар ефесли Трофими+ шәһәрдә онунла бир јердә ҝөрмүшдүләр вә елә билирдиләр ки, Булус ону мәбәдә ҝәтириб. 30 Бүтүн шәһәрә гарышыглыг дүшдү. Ҹамаат төкүлүшүб мәбәдә ҝәлди. Онлар Булусу тутдулар, сүрүјүб мәбәддән чөлә чыхартдылар. Мәбәдин гапылары дәрһал бағланды. 31 Ҹамаат Булусу өлдүрмәк истәдији заман минбашыја хәбәр чатды ки, Јерусәлимдә бөјүк чахнашма дүшүб. 32 Минбашы дәрһал әсҝәрләри вә јүзбашылары јанына алыб ашағы дүшдү. Ҹамаат сәркәрдәни вә әсҝәрләри ҝөрәндә әл сахлајыб Булусу даһа вурмады. 33 Сәркәрдә јахынлашыб Булусу тутду вә әмр етди ки, ону ики зәнҹирлә гандалласынлар.+ О, Булусун ким олдуғуну вә нә иш тутдуғуну сорушмаға башлады. 34 Һәрә бир шеј гышгырырды. Сәркәрдә һај-күјүн әлиндән һеч нә өјрәнә билмәдији үчүн әмр етди ки, ону казармаја апарсынлар. 35 Анҹаг Булус пилләкәнә ајаг басанда ҹамаат онун үстүнә шығыды вә әсҝәрләр ону ҝөтүрүб апармалы олдулар. 36 Ҹамаат онларын далынҹа ҝедәрәк гышгырырды: «Өлдүрүн ону!» 37 Булус казарманын ҝирәҹәјиндә сәркәрдәјә деди: «Олар, сәнә бир сөз дејим?» Сәркәрдә ҹаваб верди: «Сән јунанҹа да данышырсан? 38 Демәли, сән бир аз әввәл гијам галдырыб дөрд мин нәфәр әли хәнҹәрлини ардынҹа чөллүјә апаран мисирли дејилсән?» 39 Булус деди: «Мән Киликијанын Тарс шәһәриндән олан бир јәһудијәм+. Мәшһур шәһәрин вәтәндашыјам. Иҹазә вер, ҹамаата мүраҹиәт едим». 40 Сәркәрдә она изин верди. Булус пилләкәндә дуруб әли илә халга ишарә етди. Араја сүкут чөкәндә онлара ибраниҹә+ мүраҹиәт едиб деди:\nҺәвариләрин ишләри 21


Q=3	C=3	SS=2	LS=0	PS=0	DC=0	LC=0	SD=0	BS=1	G0=68	G1=54	G2=20	DLID=az_RU	BODY=Исраил. Гардашлар планшет васитәсилә тәблиғ едир\nӘҺАЛИСИ 4 409 131 383\nТӘБЛИҒЧИЛӘРИН САЈЫ 718 716\nМҮГӘДДӘС КИТАБЫ ӨЈРӘНӘНЛӘРИН САЈЫ 766 364\nЈүз ил үчүн јүз саат\nБир Асија өлкәсиндә мәшһур телеактриса вә модел олан бир гадын Мүгәддәс Китабы өјрәнмәјә разылыг верди. О, өјрәндикләрини дәрһал тәтбиг етмәјә башлады, спиритизмлә бағлы әдәбијјатлары вә Будда бүтләрини атды.\nЈахын рәfiгәси она јалварараг деди: «Һеч олмаса, үч ил дәрсини дајандыр вә бүтүн диггәтини карјерана ҹәмлә. Сонра исә Мүгәддәс Китабы јенидән охујарсан».\nГадын ҹаваб верди: «Јеһованы тапмаг үчүн 24 ил ҝөзләмишәм. Нијә Онун һагда өјрәнмәји үч ил дә тәхирә салым?»\nТеократик Хидмәт Мәктәбиндә чыхыш едәҹәји һәфтә бир кино ширкәти онунла әлагә јарадыб дөрдиллик ҝәлирли мүгавилә бағламағы тәклиф етди. Амма бир шәртлә ки, она верилән бүтүн ролларда ојнамаға разы олмалы иди. Гадын бу тәклиfi рәдд етди. О, 2014-ҹү илин мај ајында вәфтиз олунмамыш тәблиғчи олду вә август ајында 100 саат тәблиғ етмәк гәрарына ҝәлди. Ондан нә үчүн белә бир гәрар вердијини сорушанда ҹавабы белә олду: «Иса Мәсиһин һакимијјәтинин 100 иллији мүнасибәтилә һәр ил үчүн бир саат тәблиғ етмәк истәјирәм». Гадын өз мәгсәдинә чатды вә 2015-ҹи илин јанвар ајында вәфтиз олунду. Һал-һазырда баҹымыз көмәкчи өнҹүл кими хидмәт едир.\nҺәбсханада кечирдикләри ҝеҹә боша ҝетмәди\nБир дәфә Шри-Ланкада дөрд баҹымыз автобуса миниб тәјин олунмамыш әразијә тәблиғ етмәјә јолланмышды. Бу әразидә әсасән буддистләр јашајыр. Орада тәблиғ етдикләри икинҹи ҝүн бир раһиб вә такси сүрүҹүсү баҹыларла агрессив данышмаға башлады. Чох кечмәмиш тәхминән 30 нәфәрдән ибарәт гәзәбли бир издиһам онлары әһатәјә алды. Полис баҹылары полис мәнтәгәсинә апарды. Баҹылар һеч бир ганун позунтусуна јол вермәдикләри һалда, ҝеҹәни һәбсханада кечирмәли олдулар. Онлары гаты ҹинајәткарларын олдуғу камераја салдылар, тәһгир етдиләр. Бунунла белә, һәбсханада олмалары шаһидлик вермәјә шәраит јаратды. Баҹылардан бири дејир: «Дүздүр, гатилләрлә бир камерада идим, амма онлара тәблиғ етмәјә имканым олду. Онлар мәним бурада олдуғума ҝөрә чох тәәҹҹүбләндиләр вә иманымла бағлы чохлу суаллар вердиләр. Һәтта бир нәфәр мәндән сорушду: “Нијә белә хошбәхтсән?”»\nШри-Ланка. Дөрд баҹы тәјин олунмамыш әразијә ҝедир\nШри-Ланканын Али мәһкәмәси полисин һагсыз јерә инсан һүгугларыны поздуғуна ҝөрә вердијимиз әризәни гәбул етди. Мәһкәмә просеси һәлә дә давам едир.\nЈатаға мәһкум гадына јардым\nМичико Јапонијада јашајан өнҹүл баҹымыздыр. О, хәстәханада јашлы бир гадына жест дилиндә дәрс кечирди. Баҹы башга хәстәләрә дә тәблиғ етмәк истәјирди вә бунунла бағлы орадакы ишчиләрлә мәсләһәтләшди. Беләҹә, о, Казуми адлы бир гадынла таныш олду. Бу гадын ешидә билир, анҹаг даныша билмирди. 23 јашында автомобил гәзасына дүшдүјү үчүн јатаға мәһкум олмушду. О, нә јемәк јејә билир, нә дә су ичә билирди. Казумини нараһат едән чохлу суаллары вар иди, буна ҝөрә дә бөјүк мәмнунијјәтлә Мүгәддәс Китабы өјрәнмәјә разылыг верди.\nЈапонија. Казуми руһландырыҹы мәктуб јазыр\nДәрс заманы Мичико суал верир, Казуми исә абзасдакы ҹавабы ја бармағы илә ҝөстәрир, ја да вәрәгә јазырды. Казуминин мобил телефону оландан сонра Мичико һәр сәһәр она зәнҝ едиб ҝүнүн ајәсини охујурду. О, fiзики ҹәһәтдән ҝетдикҹә зәиflәсә дә, руһани ҹәһәтдән инкишаф едирди вә Јеһованын Шаһиди олмаг истәјирди. Казуми 13 ил дәрс кечәндән сонра 61 јашында вәфтиз олунмамыш тәблиғчи олду.\nО, јатаг хәстәси олдуғундан јығынҹаглара ҝедә билмир. Амма јығынҹағын ҝөрдүјү тәдбир сајәсиндә ҝөрүшләрә вә бөјүк топлантылара гулаг аса билир. Баҹылар Казуминин габагҹадан һазырладығы шәрһләри јығынҹагда сәсләндирирләр.\nКазуми јығынҹаға ҝәлән һәр өјрәнән үчүн сәмими мәктублар јазыр. Хәстәхана ишчиләринә вә она баш чәкәнләрә тәблиғ едәрәк дејир: «Мүгәддәс Китабы өјрәнсән, хошбәхт олаҹагсан».\nРаһиб һәгигәтә һај верир\nҸәнуб-шәрги Асија өлкәләринин бириндә баҹымыз хәстәханаја ҝөз һәкиминин јанына ҝедәндә бир раһибә раст ҝәлди. Баҹы раһибдән сорушду: «Ҝөзәл бир мәканда ҹаныныз ағрымадан вә әбәдијјән јашамаг истәрдиниз?» Онларын ҝөзәл сөһбәти алынды вә баҹымыз раһибә «Аллаһын сөзүнә гулаг ас» брошүрүнү верди. Раһиб исә өз әлагә нөмрәсини сахлады. Баҹы да нөмрәни јығынҹагдан бир гардаша өтүрдү. Үстүндән чох кечмәмиш гардаш раһиблә әлагә сахлајыб ону хүсуси чыхыша дәвәт етди. Јығынҹаг раһибин чох хошуна ҝәлди, хүсусилә дә һәмд нәғмәләри. Баҹы-гардашларын раһиби меһрибан гаршыламасы ону һејран гојду.\nРаһиб Јеһованын Шаһидләринин илаһијјат университетләринин вә ја семинарларынын олуб-олмадығыны сорушду. Гардаш изаһ етди ки, Јеһованын Шаһидләри һәр кәслә фәрди шәкилдә Мүгәддәс Китаб дәрси кечир. Сонра фүрсәтдән истифадә едиб раһибә Мүгәддәс Китабы өјрәнмәји тәклиф етди. Нөвбәти һәфтә о артыг «Мүгәддәс Китаб әслиндә нә өјрәдир?» китабынын биринҹи фәслинә һазырлашыб гуртармышды. Раһиб дәрсини давам етдирир, јығынҹаглара ҝедир вә «Ҝөзәтчи гүлләси»нин мүзакирәсиндә шәрһләр верирди.\nБир дәфә о, рајон топлантысында иштирак едәндә fiлиал нүмајәндәси ону Бејтели зијарәт етмәјә дәвәт етди. Нөвбәти һәфтә раһиб Бејтелә ҝетмәк үчүн он саат јол гәт етди. Ону бурада чох меһрибан гаршыладылар. 2015-ҹи ил феврал ајынын сонунда о, раһибликдән имтина етди. Һал-һазырда о, Мүгәддәс Китабы өјрәнмәјә вә јығынҹаг ҝөрүшләринә ҝетмәјә давам едир.\nБу јахынларда Һиндистанын шимал-шәргинә өнҹүлләр тәјин олунду. Узун илләрдир хош хәбәрин тәблиғ олунмадығы бу әразидә инсанлар һәгигәтә бөјүк мараг ҝөстәрмишдиләр. Бу сәбәбдән өнҹүлләр ҝөрүшләр кечирмәк үчүн мүнасиб мәкан ахтармаға башладылар. Бир дәфә тәблиғә ҝедәндә онлар бир бинанын тикилдијини ҝөрдүләр. Бина онларын диггәтини чәкдији үчүн ҝери гајыдыб марагланмаг гәрарына ҝәлдиләр. Бинанын архасында јашлы бир гадынла растлашдылар. Гадына Јеһованын Шаһиди олдугларыны дејәндә онун ҝөзләри парылдады вә «мән дә Јеһованын Шаһидијәм» дејиб өнҹүлләри евинә дәвәт етди. О, өнҹүлләрә 1970—80-ҹи илләрин нәшрләрини ҝөстәрди. Сән демә, бу гадын 30 ил өнҹә Мүгәддәс Китабы өјрәниб вә јолдашынын манеәләринә бахмајараг, бәзи ҝөрүшләрдә иштирак едибмиш. Гадын һәгиги дини тапдығына там әмин иди, амма она дәрс кечән өнҹүлләр һәмин әразидән көчдү вә беләҹә, о, Јеһованын Шаһидләри илә әлагәни итирди. Онун бүтүн ушаглары мүхтәлиф килсәләрин үзвләри олдулар, амма өзү һеч бир вәҹһлә килсәјә ҝетмәк истәмирди.\nҺиндистан. Һәгигәтә мараг ҝөстәрән гадын 1970-80-ҹи илләрин нәшрләрини ҝөстәрир\nБу јахынларда гадынын ушаглары ону католик килсәсинин үзвү олмасы үчүн тәзјиг ҝөстәрмәјә башладылар. Беләҹә о, өләндән сонра бир католик кими дәфн олуна биләрди. Ахырда баҹысынын тәкиди илә үзв олмаг үчүн килсәјә ҝетди, анҹаг јолда тыхаҹ олдуғундан онлар ҝери гајытдылар. Баҹысы ора сабаһ јенә ҝедәҹәкләрини деди, амма хәстәләнди. Өнҹүлләр мәһз һәмин ҝүн гадына јахынлашмышдылар. Һазырда о, јенидән Аллаһын Кәламыны өјрәнир, јығынҹаглара ҝәлир вә ушаглары илә нәвәләрини дә өјрәнмәјә һәвәсләндирир.


Q=0	C=0	SS=0	LS=0	PS=0	DC=0	LC=0	SD=0	BS=1	G0=22	G1=17	G2=13	DLID=az_RU	BODY=Nur-az.com - Салам олсун Ибраһимә!\nСалам олсун Ибраһимә!\nРәисинин рәислијинә даир бр нечә сөз\nБүтүн дүнјанын ҝөзү Иранда кечирилән 13- президент сечкиләриндә иди – десәк јанылмарыг. Достун да дүшмәнин дә бу сечкиләрдән умаҹағы вар иди. Дост истәјир ки, һәр заман бу өлкәнин нәинки президентлик постунда, үмумијјәтлә бүтүн постларында аллаһпәрәст, товһид әһли, Имам Заманын (ә.ф) зүһуру үчүн иш ҝөрән инсанлар иш башына ҝәтирилсин. Дүшмән исә бунун там әксини арзу едир, президентлик постуна да она сәрф едән киминсәнин ҝәлмәсини даим арзулајыр.\nИранда исә нөвбәти президент Ҹәнаб Ибраһим Рәиси олду. Елә ҝөзләнилән дә о иди. Белә демәк мүмкүндүрсә онун сечиләҹәји о гәдәр ачыг-ашкар иди ки, һеч отуруб нәтиҹәләри ҝөзләмәјә, динләмәјә еһтијаҹ јох иди. Рәгибләриндән бөјүк сасчохлуғу илә габаға кечмәси вә галиб олмасы бунун әјани сүбутудур.\nДүнјада әксәр өлкәләр бир-биринин досту (сијасәт досту белә олса) олдуғу үчүн һәр дөвләтин марағындадыр ки, онун досту олан өлкәдә (һәтта дүшмәни олан өлкәдә) ким президент олаҹаг. Дүздүр, дүнја сијасәтиндә мүһүм олан шәхсләр јох постлардыр. Мисал үчүн бу ҝүн һаныса өлкә башчысы Иранын јени президентини тәбрик едирсә, онун үчүн президент постуна отуран шәхс даһа мүһүмдүр. Онун јеринә сабаһ башгасы отурса ону да тәбрик едәҹәк. Амма, бәзән дост дөвләтләрин арзуладығы шәхсләр бу поста јијәләнәндә даһа чох арзуедилән олур. Бу ҹүр достлар һәм президент постуна сечилмиш шәхси тәбрик едир, һәм дә Ибраһим Рәисини.\nҸәнаб Ибраһими – иранлыларын дилијлә десәк, јени Иранын рәисе-ҹүмһуру (президенти) олан Рәисини хүсуси танытмаға еһтијаҹ јохдур. Бурада диггәт чәкмәк истәдијимиз мәсәлә будур ки, Иранын (Исламын, шиәнин) достлары Иран халгынын бу сечиминдән мәмнун, дүшмәнләр исә пәришан галды. Иран халгы мүсәлман, шиә халгдыр, тәбии ки, диҝәр мүсәлман халглар кими хүсусијлә Азәрбајҹан халгыны да бу мәсәлә дүшүндүрмәли иди. Нәзәрә алмаг лазымдыр ки, президент посту өлкәдә биринҹи пост олмаса да Али Мәгамлы Дини Лидердән сонра биринҹи ән үстүн пост һесаб едилир. Она ҝөрә дә Али Дини Лидерлә бир олуб өлкәнин, мүсәлман халгын, шиәнин, дүнја мәзлумларынын һалына јанмаг нөгтеји нәзәриндән бу сечкиләрдә арзуланан шәхсин сечилмәси инанҹ әһлинин марағында олан бир мәсәлә иди.\nСосиал шәбәкәләрдә гаршыја чыхан шәкилләрдән бири дә бир нечә әзиз сејјидин рәсмләринин јанашы гојулдуғу фотодур. Сејјид Әли Систани, Имам Хомејни, Сејјид Әли Хаменеи, Сејјид Һәсән Нәсруллаһ, Сејјид Ибраһим Рәиси вә Сејјид әл-Һуси... Аллаһ Имам Хомејнијә рәһмәт еләсин, јердә галан әзизләрә бәрәкәт долу өмүр версин.\nБәли, бу инсанларын артыг адлары ҝәләндә мәлум олур ки, сөһбәт Ислам дүшмәнләринин кабусуна чеврилән мүгавимәт ҹәбһәсиндән ҝәлир. Иран Ислам Республикасы, Һәшди-Шәби, Һизбуллаһ, Әнсаруллаһ вә диҝәр мүгавимәтчиләр онсуз да АБШ, Исраил, Али Сәуд вә онларын һавадарларына ҝениш дүнјаны дар етмишди, бу мүгавимәтчиләрә бири дә әлавә едилди. Јазыланлара ҝөрә сионист режим јаман нараһат иди ки, Ибраһим Рәиси сечилсә дүшмәнләрә гаршы тәзјиг вә Ислами гәтијјәт даһа да артаҹаг.\nБиз исә Аллаһдан бүтүн мәзлумлара, хүсусијлә мүсәлманлара, шиәләрә Аллаһдан гәләбә, уғур, мүвәффәгијјәт, Имам Заманын (ә.ф) ордусунда әсҝр олмағы арзу едирик. Аллаһын Гуранда (“Саффат” сурсинин 109-ҹу ајәсиндә) бујурдуғу кими; Салам олсун Ибраһимә! Һәзрәт Ибраһимин (ә) тимсалында дүнја бүтләрини ашырдан бүтүн төвһид әһлинә салам олсун! Имам Замана (ә.ф) салам олсун!


Q=5	C=5	SS=5	LS=0	PS=5	DC=0	LC=0	SD=0	BS=1	G0=6	G1=5	G2=4	DLID=az_RU	BODY=XIV һиссә | Ушаглар үчүн Мүгәддәс Китаб һекајәләри\nБиринҹи әсрдә јашајан мәсиһиләр Падшаһлыг һагда хош хәбәри дүнјанын ән уҹгар јерләринә кими чатдырмышдылар. Иса Мәсиһ онлары тәблиғ етмәли олдуглары јерләрә јөнләндирмиш вә онлара мөҹүзәви шәкилдә мүхтәлиф дилләрдә тәблиғ етмәк габилијјәти вермишди. Јеһова исә мәсиһиләрә ҹәсарәт вә шиддәтли тәгибләрин өһдәсиндән ҝәлмәк үчүн ҝүҹ вермишди.\nИса Мәсиһ ҝөрүнтүдә һәвари Јәһјаја Јеһованын әзәмәтини ҝөстәрмишди. Диҝәр бир ҝөрүнтүдә исә Јәһја ҝөјдәки Падшаһлығын Шејтан үзәриндә гәләбә газандығыны вә онун һакимијјәтинә әбәдилик сон гојдуғуну ҝөрмүшдү. Јәһја Исанын Падшаһ кими идарә етдијини вә онун 144 000 һакимијјәт шәрикини дә ҝөрмүшдү. О, һәмчинин бүтүн јер үзүнүн ҹәннәтә чеврилдијини вә орадакы бүтүн инсанларын Јеһоваја сүлһ вә бирлик ичиндә ибадәт етдикләрини ҝөрмүшдү.\nЈеһованын бизә тапшырдығы иши ҝөрмәклә она шәрәф ҝәтир\nҺәјатыны Јеһоваја һәср ет вә Онун Падшаһлығынын идарәси алтында јашамаг истәдијини ҝөстәр\nӘн јахшы Достун Јеһова олсун\nШаҝирдләр мүгәддәс руһ алыр\nМүгәддәс руһ онлара һансы мөҹүзәви ҝүҹү верир?\nОнлары һеч нә сусдура билмир\nИса Мәсиһи өлдүрән дин хадимләри инди дә шаҝирдләри сусдурмаға чалышырлар.\nИса Мәсиһ Шаулу һәвари сечир\nШаул мәсиһиләрин гәддар дүшмәни иди, лакин сонрадан о дәјишир.\nКорнили мүгәддәс руһ алыр\nНәјә ҝөрә Аллаһ Бутрусу јәһуди олмајан бу адамын евинә ҝөндәрир?\nМәсиһилик бир чох халглара јајылыр\nҺәвари Булус вә онун әмәкдашлары узаг әразиләрдә тәблиғ едирләр.\nҸин, зәлзәлә вә гылынҹын бу һекајә илә һансы әлагәси вар?\nБулус вә Тимути\nОнлар узун илләр дост вә әмәкдаш кими бирҝә чалышырлар.\nСәјаһәт чох тәһлүкәли кечир, анҹаг һеч бир чәтинлик бу һәваринин гәтијјәтини сындыра билмир.\nИса Мәсиһ Јәһјаја ҝәләҹәклә бағлы ҝөрүнтүләр ҝөстәрмишди.\n«Гој Падшаһлығын ҝәлсин»\nЈәһјанын ҝөрдүјү ҝөрүнтүләр Аллаһын Падшаһлығынын ҝәләҹәкдә јер үзүндәки һәјаты неҹә дәјишәҹәјини ҝөстәрир.


Q=16	C=6	SS=2	LS=6	PS=4	DC=0	LC=0	SD=0	BS=2	G0=36	G1=27	G2=16	DLID=az_RU	BODY=1 Ишмуил 2 | Онлајн Мүгәддәс Китаб | Јени дүнја тәрҹүмәси\n1 Ишмуил 2:1—36\nҺәннәнин дуасы (1—11)\nӘлинин ики оғлу (12—26)\nЈеһова Әлијә һөкм чыхарыр (27—36)\n2 Онда Һәннә белә дуа етди: «Јеһова көнлүмү шад етди,+Јеһова мәнә гүввәт верди*. Ағзымы ачыб дүшмәнләримә ҹаваб верәҹәјәм,Чүнки вердијин гуртулушлара севинирәм. 2 Мүгәддәсликдә Јеһованын мисли јохдур.Сәнә һеч ким тај ола билмәз.+Аллаһымыз кими гаја јохдур.+ 3 Бәсдирин ловға-ловға данышдыныз.Ағзыныздан тәкәббүрлү сөзләр чыхмасын,Чүнки Јеһова һәр шеји билән Аллаһдыр,+Һәр әмәлә гијмәти О верир. 4 Иҝидләрин әлләриндә охлары әсир,Сәндирләјәнләр исә ҝүҹә ҝәлир.+ 5 Тохлар чөрәкдән өтрү муздурлуг едир,Аҹлар исә даһа аҹлыг чәкмир.+ Сонсуз гадын једди өвлад доғур,+Чохлу өвлад анасы јалгыз галыр. 6 Өлдүрән дә Јеһовадыр, јашадан да.Мәзара* ендирән дә Одур, орадан галдыран да.+ 7 Мүфлис едән дә Јеһовадыр, вар-дөвләт верән дә.+Алчалдан да Одур, јүксәлдән дә.+ 8 О, фәгири тоз-торпағын ичиндән чыхарыр,Јохсулу күллүкдән* галдырыр.+Онлары әсилзадәләрлә јанашы әјләшдирир,Онлары шәрәф тахтында отурдур. Јерин тәмәлләри Јеһованын әлиндәдир,+Дүнјаны онларын үзәриндә бәргәрар едиб. 9 О, садиг бәндәләринин аддымларыны горујур,+Шәр адамлар исә зүлмәтдә мәһв едиләҹәк.+Чүнки инсан өз ҝүҹү илә зәфәр чалмаз.+ 10 Јеһова Онунла чәкишәнләри парча-парча едәҹәк*,+Ҝөјдән үстләринә илдырым кими чахаҹаг.+ Јеһова бүтүн дүнјаны мүһакимә едәҹәк.+Падшаһына гүввәт верәҹәк,+Мәсһ едилмишинин ҝүҹүнә ҝүҹ гатаҹаг».+ 11 Сонра Әлгәна Рамаја евинә ҝетди, ушаг исә каһин Әлинин нәзарәти алтында Јеһоваја гуллуг етмәјә башлады.+ 12 Әлинин оғуллары јарамаз адамлар идиләр,+ Јеһоваја һөрмәт етмирдиләр. 13 Гурбанлардан каһинә дүшән пајла белә едирдиләр:+ кимсә гурбан тәгдим едәндә әт һәлә гајнајаркән каһинин хидмәтчиси әлиндә үчдишли чәнҝәл ҝәлиб 14 әлини тештә, газана ја да таваја салырды. Чәнҝәлә нә кечирдисә, каһин өзүнә ҝөтүрүрдү. Онлар Шилоја ҝәлән бүтүн исраиллиләрин башына белә ојун ачырдылар. 15 Үстәлик, гурбан ҝәтирән адам һәлә пији јандырмамыш+ каһинин хидмәтчиси ҝәлиб она дејирди: «Каһинә гызартмаг үчүн әт вер. Гајнадылмыш әт ҝөтүрмәјәҹәк, чиј әт истәјир». 16 Гурбан ҝәтирән адам: «Гој әввәлҹә пији јандырсынлар,+ сонра нә истәјирсән ҝөтүр», — дејәндә, хидмәтчи: «Јох, инди вер, вермәсән, зорла ҝөтүрәҹәјәм!» — дејирди. 17 Беләликлә, хидмәтчиләр Јеһованын өнүндә бөјүк ҝүнаһа батырдылар,+ чүнки онлар Јеһоваја ҝәтирилән гурбанлара һөрмәт гојмурдулар. 18 Балаҹа Ишмуил исә әјниндә кәтан дөшлүк+ Јеһованын һүзурунда хидмәт едирди.+ 19 Анасы онун үчүн көјнәк тикир, һәр ил әри илә иллик гурбаны тәгдим етмәјә ҝәләндә+ ҝәтириб она верирди. 20 Каһин Әли Әлгәна илә арвадына хејир-дуа вериб деди: «Јеһоваја вердијин бу ушағын јеринә гој Јеһова бу арвадындан сәнә башга өвлад бәхш еләсин».+ Сонра онлар евләринә гајытдылар. 21 Јеһова Һәннәјә нәзәр салды. О һамилә галды,+ даһа үч оғлан вә ики гыз дүнјаја ҝәтирди. Балаҹа Ишмуил исә Јеһованын өнүндә бөјүјүрдү.+ 22 Әли артыг чох гоҹалмышды. О, оғланларынын бүтүн Исраиллә рәфтарындан,+ Һүзур чадырынын ҝиришиндә хидмәт едән гадынларла әхлагсызлыг етдикләриндән хәбәрдар иди.+ 23 Әли онлара дејирди: «Нијә белә ишләр ҝөрүрсүнүз? Һамыдан сизин барәниздә пис-пис сөзләр ешидирәм. 24 Јох, оғулларым, белә олмаз. Јеһованын халгы арасында ҝәзән сөз-сөһбәт гулағыма чатыр, ешитдикләрим һеч дә хошаҝәлән дејил. 25 Адам башгасына гаршы ҝүнаһ ишләсә, кимсә онун үчүн Јеһоваја јалварар*. Бәс Јеһоваја гаршы ҝүнаһ ишләсә,+ ким онун үчүн дуа едәр?» Амма онлар аталарынын сөзүнү веҹләринә алмырдылар, чүнки Јеһова артыг онларын өлүмүнә һөкм вермишди.+ 26 Балаҹа Ишмуил исә бөјүјүр, һәм Јеһованын, һәм дә халгын рәғбәтини газанырды.+ 27 Ҝүнләрин бир ҝүнү бир Аллаһ адамы Әлинин јанына ҝәлиб деди: «Јеһова белә дејир: “Мәҝәр атанын еви Мисирдә фирон евинә көләлик едәндә Мән Өзүмү онлара танытмамышдым?+ 28 О, бүтүн Исраил гәбиләләри арасындан сечилмишди+ ки, Мәнә каһин кими хидмәт етсин, гурбан ҝәтирмәк, бухур тәгдим етмәк* үчүн гурбанҝаһыма чыхсын+ вә һүзурумда дөшлүк тахсын. Исраиллиләрин одда јандырылан бүтүн тәгдимәләрини әҹдадынын евинә вердим.+ 29 Нә үчүн мәскәнимдә тәгдим етмәји бујурдуғум гурбан вә тәгдимәләрә хор бахырсыныз?+ Сиз халгым Исраилин тәгдим етдији гурбанларын ән јахшы тикәләрини јејирсиниз. Нә үчүн оғулларына Мәндән чох һөрмәт гојурсан?+ 30 Буна ҝөрә дә Исраилин Аллаһы Јеһова белә дејир: “Мән демишдим ки, сәнин вә әҹдадынын еви һәмишә Мәнә хидмәт едәҹәк”.+ Амма инди Јеһова бәјан едир: “Артыг буна јол вермәјәҹәјәм. Мәнә һөрмәт едәнә Мән дә һөрмәт едәҹәјәм,+ амма Мәнә һәгарәт едәни Мән дә алчалдаҹағам!” 31 Ҝүн ҝәләҹәк, сәни вә атан евини ҝүҹдән салаҹағам. Нәслиндән һеч ким аһыл јашына чатмајаҹаг.+ 32 Исраил наз-немәтлә бәсләндији һалда, сән Мәним мәскәнимдә јалныз дүшмән ҝөрәҹәксән.+ Сәнин евиндә даһа һеч вахт аһыл адам олмајаҹаг. 33 Евиндән гурбанҝаһымда хидмәт етмәк үчүн сағ сахладығым адам ҝөзләринин нуруну алаҹаг, сәнә дәрд ҝәтирәҹәк. Нәслиндән оланларын чоху гылынҹдан кечириләҹәк.+ 34 Оғулларын Һүфни вә Фәнһасын башына ҝәләнләр исә сәнә бир әламәт олаҹаг: икиси дә бир ҝүндә өләҹәк.+ 35 Сонра Өзүмә садиг каһин сечәҹәјәм.+ О, Мәним үрәјимҹә һәрәкәт едәҹәк. Онун үчүн даими ев тикәҹәјәм, о, һәмишә Мәним мәсһ едилмишим үчүн каһинлик едәҹәк. 36 Сәнин евиндән сағ галанлар музд үчүн, бир тикә чөрәк үчүн она баш әјиб дејәҹәк: «Нә олар, мәнә каһинликлә бағлы бир иш вер ки, бир тикә чөрәјим олсун».+\n^ Һәрфән: бујнузуму јүксәлтди.\n^ Диҝәр вариант: зибилликдән.\n^ Диҝәр вариант: Јеһова илә чәкишәнләр горхуја дүшәҹәк.\n^ Диҝәр вариант: Аллаһ онун үчүн һавадарлыг едәр.\n^ Диҝәр вариант: гурбан түстүсү уҹалтмаг.\n1 Ишмуил 2


Q=7	C=4	SS=2	LS=1	PS=0	DC=2	LC=0	SD=0	BS=4	G0=142	G1=120	G2=58	DLID=az_RU	BODY=Аллаһа мәгбул әјләнҹә сечин | Аллаһын мәһәббәти\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Бразилија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Кирибати Колумбија жест дили Конго Кореја жест дили Литва Маврики креолу Македонија Мјанма Нидерланд Ниуе Норвеч Палау Перу жест дили Полша жест дили Понапе Самоа Сејшел креолу Соломон Адалары пиҹини Таити Тувалу Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол бислама везо венда га газах гарифуна гуарани гуахиро гуна гуҹарат гырғыз дуала дхолуо еве ермәни естон занде зулу ибан ибанаг иврит илок инҝилис исланд испан кабре каннада каталан кекчи кечуа (Анкаш) кечуа (Ајакучо) кечуа (Боливија) кечуа (Куско) килуба кимбунду кинјаруанда кирунди киче кореја коса крио куанјама күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (мәркәзи) науатл (Ҝерерро) нгабар нгангела ндау ндебеле (Зимбабве) нзема пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словен сотсил сранан-тонго суаһили таи тамил тараски татар таҹик тви тетум (Дили) тзелтал тив тигре тлапанек тотонак тохолабал тсва тсонга тумбука түрк түркмән урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чокве чол чуабо чуваш шона јао јапон јоруба јунан ҝүрҹү ҹола Һаити креолу һилигајнон һинд әрәб\n«Һәр шеји елә един ки, Аллаһ шәрәфләнсин» (1 КОРИНФЛИЛӘРӘ 10:31).\n1, 2. Әјләнҹә илә бағлы һәр биримиз һансы сечими етмәлијик?\nТӘСӘВВҮР ЕТ КИ, дадлы бир мејвәни јемәк истәјирсән. Амма ҝөрүрсән ки, мејвәнин бир һиссәси чүрүкдүр. Белә һалда нә едәрдин? Мејвәни чүрүк һиссәси гарышыг бүтөв јемәк олар, ону тулламаг да олар, чүрүк јерини кәсиб галаныны јемәк дә олар. Бәс сән һансы варианты сечәрдин?\n2 Әјләнҹәни дә бир нөв белә мејвә илә мүгајисә етмәк олар. Һәрдән адам динҹәлмәк истәјир, амма бу ҝүн дүнјада популјар әјләнҹә нөвләринин чоху әхлаги ҹәһәтдән позғун, «чүрүкдүр». Белә вәзијјәтдә нә етмәли? Бәзиләри пис шејләрә ҝөз јумур вә бу дүнјанын тәклиф етдији истәнилән әјләнҹәни гәбул едирләр. Диҝәрләри әјләнҹәләрдән тамамилә имтина едиб өзләрини ҹүзи зәрәрдән белә горумаг истәјирләр. Бир башгалары исә зәрәрли әјләнҹәләрдән ҹидд-ҹәһдлә гачырлар, амма һәрдәнбир нисбәтән зәрәрсиз әјләнҹәләрлә әјләнирләр. Бәс Аллаһын мәһәббәтини итирмәмәк үчүн һансы сечими етмәк лазымдыр?\n3. Биз һансы мәсәләни нәзәрдән кечирәҹәјик?\n3 Әксәријјәтимиз үчүнҹү варианты сечәрдик. Биз истираһәтин лазым олдуғуну баша дүшүрүк. Бунунла белә, јалныз әхлаги ҹәһәтдән сағлам әјләнҹәләри сечмәлијик. Буна ҝөрә дә нәјин фајдалы, нәјин зәрәрли олдуғуну мүәјјәнләшдирмәлијик. Илк нөвбәдә, ҝәлин сечдијимиз әјләнҹәнин ибадәтимизә неҹә тәсир етдијини нәзәрдән кечирәк.\nҺӘР ШЕЈИ ЕЛӘ ЕТ КИ, АЛЛАҺ ШӘРӘФЛӘНСИН\n4. Аллаһа һәср олунмағымыз әјләнҹә сечиминә неҹә тәсир ҝөстәрмәлидир?\n4 1946-ҹы илдә вәфтиз олунмуш Јеһованын гоҹаман бир шаһиди белә демишди: «Мән һәр вәфтиз мәрузәсиндә иштирак етмәји вә диггәтлә динләмәји өзүмә адәт етмишәм, санки, мән дә вәфтиз олунаҹағам». Нә үчүн? Гардаш изаһ едир: «Аллаһа һәср олундуғуму јаддашымда даима тәзәләмәк мәнә садиг галмагда чох көмәк едир». Бу сөзләрлә разылашмамаг олмур. Һәр биримиз Јеһоваја сөз вермишик ки, һәјатымызы Она хидмәтә сәрф едәҹәјик. Вердијимиз бу вәди өзүмүзә вахташыры хатырлатмаг бизи дөзүмлү олмаға тәшвиг едир. (Ваиз 5:4 ајәсини оху.) Доғрудан да, Аллаһа һәср олунмағын мәнасы үзәриндә дүшүнмәк, јалныз ибадәтә дејил, һәјатын бүтүн саһәләринә, о ҹүмләдән әјләнҹәјә мүнасибәтимизә тәсир едәҹәк. Һәвари Булус өз дөврүнүн мәсиһиләринә јаздығы мәктубда бу һәгигәти белә вурғулајыр: «Истәр јејәндә, ичәндә, истәрсә дә башга бир иш ҝөрәндә һәр шеји елә един ки, Аллаһ шәрәфләнсин» (1 Коринфлиләрә 10:31).\n5. Лавилиләр 22:18—20 ајәләри Ромалылара 12:1 ајәсиндәки хәбәрдарлығы баша дүшмәјә неҹә көмәк едир?\n5 Һәјатда атдығымыз һәр бир аддым истәр-истәмәз Јеһоваја ибадәтимизлә әлагәлидир. Булус бу һәгигәти Ромадакы һәмиманлыларына чатдырмаг үчүн онлара јаздығы мәктубда чох ҝүҹлү бир ифадә ишләтмишди. Булус онлары сөвг едирди: «Бәдәнинизи дири, мүгәддәс вә мәгбул гурбан кими Аллаһа тәгдим един. Бу јолла сиз ағылла ибадәт етмиш олаҹагсыныз» (Ромалылара 12:1). Бәдәнә ағыл, гәлб вә ҝүҹ дахилдир. Бунларын һамысыны Аллаһа хидмәтдә истифадә едирик (Марк 12:30). Булус бу ҹүр ҹан-дилдән едилән хидмәти гурбан адландырыр. Бурадакы гурбан сөзүндә ејни заманда үстүөртүлү хәбәрдарлыг вар. Мусанын Ганунуна ҝөрә, Аллаһ гүсурлу һејванлардан ҝәтирилмиш гурбаны гәбул етмирди (Лавилиләр 22:18—20). Ејнилә, мәсиһинин руһани гурбаны да гүсурлудурса, Аллаһ ону гәбул етмәјәҹәк. Мәсиһинин гурбаны неҹә гүсурлу ола биләр?\n6, 7. Мәсиһи бәдәнини неҹә ләкәләјә биләр вә бунун нәтиҹәси нә ола биләр?\n6 Булус Ромадакы мәсиһиләрә төвсијә едирди: «Бәдәнинизи һагсызлыг силаһы кими ҝүнаһа тәгдим етмәјин». Булус онлара һәмчинин ҹисмани әмәлләри өлдүрмәји тапшырмышды (Ромалылара 6:12—14; 8:13). Һәмин мәктубун әввәлиндә о, ҹисмани әмәлләрин бәзиләрини садаламышды. Һәвари ҝүнаһлы бәшәријјәт барәсиндә белә јазырды: «Ағызлары ләнәтлә долудур». «Ајаглары ган төкмәјә тәләсир». «Онларын ҝөзүндә Аллаһ горхусу јохдур» («Мүгәддәс Китаб ширкәти», 2009) (Ромалылара 3:13—18). Мәсиһи бәдән үзвләри илә бу ҹүр гәбаһәтли ишләр етсә, бәдәнини гүсурлу едәр. Мәсәлән, мәсиһи бу ҝүн биләрәкдән порнографија вә ја вәһши зоракылыг кими позғун материала бахырса, ҝөзләрини ҝүнаһа тәгдим едир вә бунунла бәдәнини бүсбүтүн ләкәләјир. Онун ибадәти артыг мүгәддәс вә Аллаһа мәгбул гурбан сајылмыр (Ганунун тәкрары 15:21; 1 Бутрус 1:14—16; 2 Бутрус 3:11). Зәрәрли әјләнҹә мәсиһијә чох баһа баша ҝәлир!\n7 Бурадан ҝөрүнүр ки, мәсиһи әјләнҹә сечиминә чох ҹидди јанашмалыдыр. Биз истәјирик ки, сечдијимиз әјләнҹә Аллаһа ҝәтирдијимиз гурбаны ләкәләмәсин, әксинә, ону бәзәсин. Инди исә ҝәл нәјин сағлам, нәјин зәрәрли олдуғуну мүзакирә едәк.\nПИСЛИКДӘН ИКРАҺ ЕТ\n8, 9. а) Әјләнҹәләри һансы ики категоријаја бөлмәк олар? б) Биз һансы әјләнҹәләри рәдд едирик вә нә үчүн?\n8 Үмумијјәтлә, әјләнҹәләри ики категоријаја бөлмәк олар. Биринҹи категоријаја дахил олан әјләнҹәләри бүтүн мәсиһиләр гәтијјәтлә рәдд едирләр. Диҝәр категоријаја исә бәзи мәсиһиләрин мәгбул, бәзиләринин исә гејри-мәгбул сајдыглары әјләнҹәләр дахилдир. Ҝәл әввәлҹә биринҹи категоријаны, јәни мәсиһиләрин рәдд етдикләри әјләнҹәләри нәзәрдән кечирәк.\n9 Биринҹи фәсилдә гејд едилдији кими, елә әјләнҹәләр вар ки, орада Мүгәддәс Китабын бирмәналы шәкилдә иттиһам етдији ишләр тәгдим едилир. Мисал үчүн, зоракылыг, шејтани әмәлләр, порнографија вә ијрәнҹ, әхлагсыз ишләр тәрәннүм етдирән мусиги, Интернет сәһифәләри, кинофилмләр вә телевизија верилишләрини ҝөтүрәк. Һәгиги мәсиһиләр Мүгәддәс Китаб принсип вә ганунларына зидд ҝедән әмәлләри јахшы бир шеј кими гәләмә верән бу ҹүр позғун әјләнҹә нөвләрини рәдд етмәлидирләр (Һәвариләрин ишләри 15:28, 29; 1 Коринфлиләрә 6:9, 10; Вәһј 21:8). Белә зәрәрли әјләнҹәләри рәдд етмәклә сән һәгигәтән дә писликдән икраһ етдијини вә даима шәрдән чәкиндијини Јеһоваја ҝөстәрирсән. Бу јолла сән ријасыз имана саһиб олурсан (Ромалылара 12:9; Зәбур 34:14; 1 Тимутијә 1:5).\n10. Әјләнҹә илә бағлы һансы фикир тәһлүкәлидир вә нәјә ҝөрә?\n10 Амма бәзиләри дүшүнүр ки, әхлагсызлыг нүмајиш етдирилән әјләнҹәләрин һеч бир зәрәри јохдур. Онлар дејә биләрләр: «Белә шејләри ҝөстәрән филмләрә вә телевизија верилишләринә бахсам да, өзүм өмрүмдә белә шеј етмәрәм». Бу ҹүр дүшүнмәк сон дәрәҹә јанлыш вә тәһлүкәлидир. (Әрәмја 17:9 ајәсини оху.) Әҝәр Јеһованын иттиһам етдији шејләр бизи әјләндирирсә, онда демәк олармы ки, биз писликдән икраһ едирик? Зәрәрли әјләнҹәләрә алудә олсаг, һиссијјатымыз күтләшәҹәк (Зәбур 119:70; 1 Тимутијә 4:1, 2). Белә вәрдиш диҝәрләринин гәбаһәтли әмәлләринә олан мүнасибәтимизә, еләҹә дә өз әмәлләримизә тәсир ҝөстәрә биләр.\n11. Галатијалылара 6:7 ајәсинин әјләнҹә сечиминә һансы аидијјәти вар?\n11 Бу тора чох адам дүшүб. Бәзи мәсиһиләр тез-тез бахдыглары сәһнәләрин тәсири алтында әхлагсызлыға јол вермишләр. Јалныз башлары дашдан-даша дәјәндән сонра онлар дәрк едибләр ки, «инсан нә әкәрсә, ону да бичәҹәк» (Галатијалылара 6:7). Лакин белә бир агибәтдән гачынмаг олар. Әҝәр ағлына сағлам шејләр әкирсәнсә, онда һәјатында да севинҹлә хејирли шејләр бичәҹәксән. (67-ҹи сәһифәдәки « Һансы әјләнҹәни сечим?» адлы чәрчивәјә бах.)\nҺАНСЫ ӘЈЛӘНҸӘНИ СЕЧИМ?\nПринсип: «Писликдән икраһ един, јахшылыға сарылын» (Ромалылара 12:9).\nДинләдијим маһныларын сөзләри фикрими тәмиз шејләрин үзәриндә ҹәмләшдирмәјә мане олурса, бу, Аллаһын хошуна ҝәлир? (1 Коринфлиләрә 6:9, 10).\nБахдығым филмләрин гәһрәманларынын данышығыны вә һәрәкәтләрини јамсылајырамса, Аллаһ мәндән разы галыр? (Лука 6:40).\nКомпүтер ојунларында зоракы вә әхлагсыз адамын ролуну ојнасам, Аллаһ буну бәјәнәр? (Зәбур 11:5, 7).\nТәблиғ етдијим принсипләри әјләнҹә сечиминә тәтбиг етмирәмсә, Аллаһы севиндирә биләрәм? (Ромалылара 2:21).\nМҮГӘДДӘС КИТАБА ӘСАСЛАНМЫШ ШӘХСИ ГӘРАРЛАР\n12. Галатијалылара 6:5 ајәси әјләнҹә сечими илә неҹә бағлыдыр вә шәхси гәрарлар вермәк үчүн көмәји һарадан ала биләрик?\n12 Инди икинҹи категоријаны — Аллаһын Кәламында нә бирбаша иттиһам едилән, нә дә тәрифләнән әмәлләрдән ибарәт әјләнҹәләри нәзәрдән кечирәк. Бурада мәсиһи өзү үчүн нәјин јарарлы, нәјин јарарсыз олдуғуну шәхсән гәрарлашдырмалыдыр. (Галатијалылара 6:5 ајәсини оху.) Мүгәддәс Китаб бу мәсәләдә дә көмәјимизә чатыр. Аллаһын Кәламында Јеһованын дүшүнҹә тәрзини дәрк етмәјә көмәк едән принсипләр, јәни фундаментал һәгигәтләр вардыр. Бу принсипләри нәзәрә алмагла биз һәр шејдә, о ҹүмләдән әјләнҹә сечиминдә дә Јеһованын ирадәсини гаврајаҹағыг (Ефеслиләрә 5:17).\n13. Јеһованын бәјәнмәдији әјләнҹә нөвләриндән узаг дурмаға бизә нә көмәк едәҹәк?\n13 Әлбәттә, мәсиһиләрин һамысында әхлаг мәсәләләриндә гаврајыш вә ја анлајыш ејни дәрәҹәдә инкишаф етмәјиб (Филиппилиләрә 1:9). Бундан әлавә, мәсиһиләр баша дүшүрләр ки, зөвг мүхтәлифлији әјләнҹәјә дә аиддир. Буна ҝөрә дә онлар һамынын ејни гәрар гәбул едәҹәјини ҝөзләмирләр. Бунунла белә, Аллаһын принсипләринин үрәјимизә вә ағлымыза тәсир етмәсинә нә гәдәр чох јол веририксә, Јеһованын бәјәнмәдији әјләнҹә нөвләриндән узаг дурмаға бир о гәдәр гәтијјәтли олаҹағыг (Зәбур 119:11, 129; 1 Бутрус 2:16).\n14. а) Әјләнҹә сечәркән һансы амили нәзәрдән гачырмамалыјыг? б) Нәјин сајәсиндә Падшаһлығын марагларыны һәјатда һәр шејдән үстүн тута биләрик?\n14 Әјләнҹә сечәркән чох ваҹиб бир амили — вахты да нәзәрдән гачырмамалыјыг. Сечдијин әјләнҹә нәји мәгбул һесаб етдијини үзә чыхарыр. Әјләнҹәјә сәрф етдијин вахт исә сәнин үчүн нәјин биринҹи јердә дурдуғуну ҝөстәрир. Сөзсүз, мәсиһиләр үчүн ән ваҹиби руһани ишләрдир. (Мәтта 6:33 ајәсини оху.) Елә исә, Падшаһлығын марагларыны һәјатында һәр шејдән үстүн тутуб-тутмадығыны неҹә билә биләрсән? Һәвари Булус дејирди: «Диггәтли олун, дүшүнҹәсизләр кими јох, мүдрикләр кими һәрәкәт един вә... вахтынызын гәдрини билин» (Ефеслиләрә 5:15, 16). Бәли, әјләнҹәјә ајырдығын вахта һәдд гојсан, руһани рифаһына көмәк едән даһа ваҹиб шејләр үчүн вахтын галаҹаг (Филиппилиләрә 1:10).\n15. Әјләнҹә сечәркән нәјә ҝөрә сон дәрәҹә еһтијатлы олмаг лазымдыр?\n15 Јахшы оларды ки, әјләнҹә сечәркән еһтијаты әлдән бурахмајаг. Бу, нә демәкдир? Јенидән јухарыдакы мејвә мисалына гајыдаг. Мејвәнин чүрүк һиссәсини тәсадүфән јемәмәк үчүн онун әтрафыны да кәсиб ҝөтүрүрләр. Бу принсипи әјләнҹә сечиминә дә тәтбиг етмәк олар. Мүдрик мәсиһи јалныз Мүгәддәс Китаб принсипләринә ачыг-ајдын зидд ҝедән әјләнҹәләрдән узаг дурмур, һәмчинин шүбһәли, өзүнә руһани ҹәһәтдән зәрәрли елементләри дахил едән әјләнҹәләри дә рәдд едир (Мәсәлләр 4:25—27). Аллаһын Кәламындакы мәсләһәтләрә ҹидд-ҹәһдлә әмәл етмәклә биз өзүмүзү зәрәрли әјләнҹәләрдән горујаҹағыг.\nПАК ШЕЈЛӘРИ ДҮШҮН\nӘјләнҹә сечиминдә Мүгәддәс Китаб принсипләринә әмәл етмәк бизи руһани зәрәрдән горујур\n16. а) Әхлаг мәсәләләринә Јеһованын ҝөзү илә бахдығымызы неҹә ҝөстәрә биләрик? б) Мүгәддәс Китаб принсипләрини һәмишә тәтбиг етмәкдә сәнә нә көмәк едәҹәк?\n16 Әјләнҹә сечәркән мәсиһиләр илк нөвбәдә Јеһованын бахышларыны нәзәрә алырлар. Мүгәддәс Китабда Јеһованын һиссләри, һәмчинин нормалары ачыгланыр. Мисал үчүн, Сүлејман падшаһ Јеһованын зәһләси ҝетдији бир нечә шеји садалајыр: «Јалан данышан дил, ҝүнаһсыз ган төкән әлләр, фитнә гуран үрәк, шәр үчүн тәләсән ајаг» (Мәсәлләр 6:16—19). Јеһованын белә шејләрә мүнасибәти сәнә неҹә тәсир етмәлидир? Мәзмурчу охујур: «Еј Јеһованы севәнләр, пислијә нифрәт един!» (Зәбур 97:10). Јеһованын нифрәт етдији шејләрә сәнин дә нифрәт етмәјин әјләнҹә сечиминдән бәлли олмалыдыр (Галатијалылара 5:19—21). Унутма ки, ашкарда ҝөрдүјүн ишләрдән чох, тәкликдә ҝөрдүјүн ишләр әслиндә неҹә инсан олдуғуну үзә чыхарыр (Зәбур 11:4; 16:8). Әҝәр сән һәјатынын бүтүн саһәләриндә Јеһованын әхлаг мәсәләләринә мүнасибәтини әкс етдирмәји үрәкдән истәјирсәнсә, гәбул етдијин гәрарлар һәмишә Мүгәддәс Китаба әсасланаҹаг. Бу, сәнин һәјат јолун олаҹаг (2 Коринфлиләрә 3:18).\n17. Һәр һансы бир әјләнҹәни сечмәздән әввәл өзүмүздән нәји сорушмалыјыг?\n17 Әјләнҹә сечиминдә Јеһованын дүшүнҹә тәрзинә ујғун һәрәкәт етдијинә даһа неҹә әмин ола биләрсән? Өзүндән соруш: «Бу, мәнә вә Аллаһла мүнасибәтимә неҹә тәсир едәҹәк?» Мәсәлән, һәр һансы бир филмә бахмаздан әввәл дүшүн: «Бу филмин мәзмуну виҹданыма неҹә тәсир ҝөстәрәҹәк?» Ҝәл бу мәсәлә илә бағлы бир нечә принсипи нәзәрдән кечирәк.\n18, 19. а) Филиппилиләрә 4:8 ајәсиндәки принсипин көмәјилә сечдијимиз әјләнҹәнин Аллаһа мәгбул олуб-олмадығыны неҹә мүәјјәнләшдирмәк олар? б) Сағлам әјләнҹә сечиминдә даһа һансы принсипләр бизә көмәк едә биләр? (Һашијәјә бах.)\n18 Әсас принсипләрдән бири Филиппилиләрә 4:8 ајәсиндә јазылыб: «Доғру, ваҹиб, салеһ, пак, севилмәли, шәрәфли, нәҹиб, тәрифәлајиг нә варса, бунлар һагда дүшүнүн». Дүздүр, Булус бурада әјләнҹәдән јох, гәлбимиздәки дүшүнҹәләрдән данышырды вә дејирди ки, онлар Јеһованын бәјәндији шејләрә ҹәмләнмәлидир (Зәбур 19:14). Лакин Булусун сөзләрини әјләнҹәләрә дә аид етмәк олар. Неҹә?\n19 Өзүндән соруш: «Бахдығым филмләр, компүтер ојунлары, динләдијим мусиги вә диҝәр әјләнҹә нөвләри зеһними “пак” шејләрлә долдурур? Мисал үчүн, филмә бахандан сонра јаддашымда һансы сәһнәләр галыр?» Әҝәр бунлар тәмиз вә хош сәһнәләрдирсә, онда демәк олар ки, бу филм зәрәрсиздир. Јох, әҝәр онлар сәни натәмиз шејләр һаггында дүшүнмәјә тәһрик едирсә, демәли, бу, зәрәрли әјләнҹәдир (Мәтта 12:33; Марк 7:20—23). Чүнки натәмиз дүшүнҹәләр гәлб раһатлығыны позур, Мүгәддәс Китаб әсасында тәрбијә едилмиш виҹданы габалашдырыр. Бу ҹүр дүшүнҹәләр һәтта Аллаһла мүнасибәти дағыда биләр (Ефеслиләрә 5:5; 1 Тимутијә 1:5, 19). Бу нөв әјләнҹә мәсиһијә пис тәсир ҝөстәрдијиндән ону гәтијјәтлә рәдд етмәк лазымдыр * (Ромалылара 12:2). Јеһоваја дуа едән мәзмурчу кими ол: «Гојма ҝөзүм пуч шејләрә бахсын» (Зәбур 119:37).\nӘјләнҹә сечәркән мәсиһи өзүндән сорушур:\nБу, мәним Аллаһла мүнасибәтимә неҹә тәсир ҝөстәрәҹәк?\nБу, шәхсән мәнә неҹә тәсир ҝөстәрәҹәк?\nБу, башгаларына неҹә тәсир ҝөстәрәҹәк?\nБАШГАЛАРЫНЫН ХЕЈРИНИ ДҮШҮН\n20, 21. 1 Коринфлиләрә 10:23, 24 ајәләри Аллаһа мәгбул әјләнҹә сечими илә неҹә бағлыдыр?\n20 Шәхси гәрар гәбул едәркән Булусун јаздығы даһа бир принсипи нәзәрә алмаг чох ваҹибдир. О демишди: «Һәр шејә изин вар, анҹаг һәр шеј инсаны руһән мөһкәмләндирмир. Гој һеч кәс өз хејрини дүшүнмәсин, башгасынын хејрини дүшүнсүн» (1 Коринфлиләрә 10:23, 24). Бу принсипин әјләнҹә сечиминә нә дәхли вар? Өзүндән соруш: «Сечдијим әјләнҹә башгаларына неҹә тәсир ҝөстәрәҹәк?»\n21 Сәнин виҹданын сәнә мәгбул ҝөрүнән әјләнҹә илә әјләнмәјә јол верир. Лакин башга һәмиманлыларына бу әјләнҹә мәгбул дејилсә, сән бу әјләнҹәдән имтина етмәји гәрара ала биләрсән. Чүнки сән гардашларына гаршы ҝүнаһ етмәк, јәни Аллаһа садиг галмагда һәмиманлыларына манеә төрәтмәк истәмирсән. Јохса Булусун дедији кими, «Мәсиһә гаршы» ҝүнаһ ишләдәрдин. Сән һеч ким үчүн иман јолунда манеә олмаг истәмирсән (1 Коринфлиләрә 8:12; 10:32). Бу ҝүн мәсиһиләр Булусун мүдрик мәсләһәтинә әмәл едиб изин верилән, лакин руһән мөһкәмләндирмәјән әјләнҹәләрдән узаг дурурлар (Ромалылара 14:1; 15:1).\n22. Виҹдан мәсәләләриндә өз истәкләримизин јеринә јетирилмәсинә нә үчүн тәкид етмәмәлијик?\n22 Анҹаг башгаларынын хејрини дүшүнмәјин диҝәр бир тәрәфи дә вар. Виҹданы чох шеји гадаған едән мәсиһи әјләнҹә сечиминдә өз мәһдуд бахышларыны баҹы-гардашларына тәлгин етмәмәлидир. О, белә етсә, шосседә башга сүрүҹүләрдән машынларыны өзүнүн ҝетдији сүрәтлә сүрмәји тәләб едән сүрүҹүјә бәнзәјәр. Бу, ағласығмаз тәләбдир. Бу ҹүр виҹданы олан мәсиһи мәһәббәтдән ирәли ҝәләрәк, әјләнҹә мәсәләләриндә бахышлары онункундан фәргләнән, лакин мәсиһи принсипләри чәрчивәсиндән гыраға чыхмајан баҹы-гардашларына һөрмәтлә јанашаҹаг. Беләҹә, һамы ону дәрракәли адам кими таныјаҹаг (Филиппилиләрә 4:5; Ваиз 7:16).\n23. Сечдијин әјләнҹәнин Аллаһа мәгбул олдуғуна неҹә әмин ола биләрсән?\n23 Хүласә, сечдијин әјләнҹәнин Аллаһа мәгбул олдуғуна неҹә әмин ола биләрсән? Аллаһын Кәламында ачыг-ајдын иттиһам едилән позғун, әхлагсыз ишләри бүтүн чылпаглығы илә нүмајиш етдирән әјләнҹәләри рәдд ет. Аллаһын Кәламында ады конкрет чәкилмәјән әјләнҹәләрә аид Мүгәддәс Китаб принсипләринә әмәл ет. Өзүнүн вә башгаларынын, әләлхүсус баҹы-гардашларынын виҹданына хәләл ҝәтирән әјләнҹәләрдән узаг дур. Гој бу мәсәләдә тутдуғун гәти мөвге Аллаһа шәрәф ҝәтирсин вә сән дә, аилән дә Аллаһын мәһәббәтиндән һеч вахт ајрылмајасыныз.\n^ абз. 19 Әјләнҹә илә бағлы бир нечә принсипи Мәсәлләр 3:31; 13:20; Ефеслиләрә 5:3, 4 вә Колослулара 3:5, 8, 20 ајәләриндә тапмаг олар.\nШејтан Аллаһын рәғбәтини газанмағымызы истәмир. Јеһова илә мүнасибәтләримизи горумаг үчүн нә едә биләрик?


Q=6	C=4	SS=0	LS=1	PS=0	DC=2	LC=0	SD=0	BS=7	G0=145	G1=103	G2=41	DLID=az_RU	BODY=Дүнјадан ајры дур\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алманија жест дили Америка жест дили Белиз креолу Боливија жест дили Валенсија Вјетнам Галисија дили Данимарка Дусун Замбија жест дили Зимбабве жест дили Индонезија Индонезија жест дили Исвеч Испанија жест дили Кирибати Колумбија жест дили Конго Куба жест дили Маврики креолу Малта Мјанма Непал Ниас Нидерланд Норвеч Самоа Сејшел креолу Тонга Тувалу Украјна Филиппин жест дили Фиҹи Франса жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили алман алур амһара африкаанс ачоли ајмара баса (Камерун) баск батак (каро) башгырд биак бикол булу варај волајта га газах ган гарачы дили (Шимали Јунаныстан) гарачы дили (Ҹәнуби Јунаныстан) гуарани гуахиро гырғыз дуала еве ермәни занде ибан илок инҝилис ирланд исоко испан италјан кабовердиану кабре каонде карен (сго) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисси кичуа (Имбабура) кичуа (Чимборасо) кореја крио куанјама кјангонде күрд курманҹи (Гафгаз) күрд курманҹи (кирил) лари лаһу лингала лози ломве лувале луганда малај малајалам мамбве-лунгу маҹар мбунда миштек (Ҝерреро) монгол море нага-куки-чин (тиддим) нага-куки-чин (һакһа) нгангела ндау ндебеле ндебеле (Зимбабве) ндонга нзема нсенга нјанека окпе олу конзо пангасинан полјак португал португал (португал) ронга рунјанкоре рус санго себуан сена сепеди сесуто (Ҹәнуби Африка) сидамо сингал словак сотсил суаһили суаһили (Конго) сунда тагалог таи тамил телугу тесо тетела тетум (Дили) тигре ток-писин тумбука урду уруунд урһобо фин фон франсыз чангана(Мозамбик) чех чибемба чилуба чинамванга чинјанја читонга читонга (Зимбабве) чичева чокве шона јао јапон јунан ҹола Һаити креолу Һиндистан жест дили һауса һереро һилигајнон һинд өзбәк\n1. Иса өлүмүндән әввәлки ҝеҹә нә барәдә нараһат олмушду?\nИСА МӘСИҺИН өлүмүндән әввәлки ҝеҹә иди. О билирди ки, шаҝирдләриндән ајрылаҹаг. Амма шаҝирдләринин ҝәләҹәји ону нараһат едирди. Иса онлара деди: «Сиз дүнјаја мәхсус дејилсиниз» (Јәһја 15:19). Сонра о, Атасына онлар һаггында дуа едиб деди: «Онлар да мәним кими дүнјаја мәхсус дејилләр» (Јәһја 17:15, 16). Иса нәји нәзәрдә тутурду?\n2. Иса Мәсиһ «дүнја» дејәндә нәји нәзәрдә тутурду?\n2 Иса Мәсиһ «дүнја» дејәндә Аллаһы танымајан вә Шејтанын идарә етдији инсанлары нәзәрдә тутурду (Јәһја 14:30; Ефеслиләрә 2:2; Јагуб 4:4; 1 Јәһја 5:19). Биз дүнјаја мәхсус олмамаг үчүн нә етмәлијик? Бу фәсилдә нөвбәти саһәләри нәзәрдән кечирәҹәјик: биз Аллаһын Падшаһлығына садиг галмалыјыг вә сијасәтдә битәрәф олмалыјыг. Дүнјанын руһуна мүгавимәт ҝөстәрмәлијик. Ҝејимимиз вә хариҹи ҝөркәмимиз әдәбли олмалыдыр, пул мәсәләсинә таразлы јанашмалыјыг. Биз һәмчинин Аллаһын вердији бүтүн јараглары ҝејинмәлијик. (16-ҹы әлавәјә бах.)\nАЛЛАҺЫН ПАДШАҺЛЫҒЫНА САДИГ ОЛ\n3. Иса Мәсиһ сијасәтә неҹә јанашырды?\n3 Иса Мәсиһ јер үзүндә оланда ҝөрүрдү ки, инсанларын дәрди-сәри башындан ашыр, һәјаты ағыр кечир. О, инсанларын һалына аҹыјырды, онлара көмәк етмәк истәјирди. Анҹаг Иса онларын һөкмдары олмады. О билирди ки, инсанлар Аллаһын Падшаһлығына, јәни һөкумәтинә мөһтаҹдырлар. Иса һәмин Падшаһлығын Падшаһы олаҹагды вә о, әсасән, бу Падшаһлыг һаггында тәблиғ едирди (Дәнјал 7:13, 14; Лука 4:43; 17:20, 21). Иса сијасәтә гарышмырды, һәмишә битәрәф галырды. О, Рома валиси Понти Пилатын һүзурунда дуранда демишди: «Мәним Падшаһлығым бу дүнјадан дејил» (Јәһја 18:36). Онун шаҝирдләри дә битәрәф идиләр. Бир китабда дејилир ки, илк мәсиһиләр сијаси вәзифә тутмурдулар («On the Road to Civilization»). Бу ҝүн дә һәгиги мәсиһиләр ејни ҹүр давранырлар. Биз сәдагәтлә Аллаһын Падшаһлығынын тәрәфиндә дуруруг вә бу дүнјанын сијаси мәсәләләриндә битәрәф галырыг (Мәтта 24:14).\nНәјә ҝөрә Аллаһын Падшаһлығынын тәрәфиндә олдуғуну изаһ едә билирсән?\n4. Һәгиги мәсиһиләр Аллаһын Падшаһлығыны неҹә дәстәкләјирләр?\n4 Сәфирләр хариҹи өлкәдә өз дөвләтләрини тәмсил едирләр. Буна ҝөрә дә онлар һәмин өлкәнин сијасәтинә гарышмырлар. Иса Мәсиһлә ҝөјдә идарә етмәјә үмид едән мәсһ олунмушлар да ејни мөвгени тутурлар. Һәвари Булус мәсһ олунмуш мәсиһиләрә јазмышды: «Биз Мәсиһин адындан хидмәт едән сәфирләрик» (2 Коринфлиләрә 5:20). Мәсһ олунмушлар Аллаһын һөкумәтини тәмсил едирләр. Онлар бу дүнјанын сијасәтинә вә дөвләт ишләринә гарышмырлар (Филиппилиләрә 3:20). Әксинә, онлар милјонларла инсана Аллаһын һөкумәти барәдә өјрәнмәјә көмәк едирләр. Аллаһын вәд етдији јени дүнјада әбәди јашамаға үмид едән «башга гојунлар» мәсһ олунмушлары дәстәкләјирләр. Онлар да битәрәф галырлар (Јәһја 10:16; Мәтта 25:31—40). Ајдындыр ки, һәгиги мәсиһи олан кәс бу дүнјанын сијаси ишләринә гарышмајаҹаг. (Әшија 2:2—4 ајәләрини оху.)\n5. Мәсиһиләрин мүһарибәјә ҝетмәмәсинин сәбәби нәдир?\n5 Һәгиги мәсиһиләр бүтүн диндашларына аилә үзвү кими бахырлар. Һансы өлкәдән, һансы халгдан олмаларындан асылы олмајараг, мәсиһиләрин арасында бирлик һөкм сүрүр (1 Коринфлиләрә 1:10). Әҝәр биз мүһарибәјә ҝетсәк, онда өз аиләмизә, өз диндашымыза гаршы вурушмуш олаҹағыг. Иса Мәсиһ исә демишди ки, биз онлары севмәлијик (Јәһја 13:34, 35; 1 Јәһја 3:10—12). Бундан башга Иса демишди ки, онун шаҝирдләри дүшмәнләрини дә севмәлидир (Мәтта 5:44; 26:52).\n6. Јеһованын хидмәтчиләри һөкумәтә неҹә јанашыр?\n6 Мәсиһиләр битәрәф галсалар да, јахшы вәтәндаш олмаға чалышырлар. Мәсәлән, биз ганунлара табе олараг, верҝиләри өдәјәрәк һөкумәтә һөрмәт етдијимизи ҝөстәририк. Анҹаг «Аллаһа мәхсус шејләри» һәмишә Аллаһа веририк (Марк 12:17; Ромалылара 13:1—7; 1 Коринфлиләрә 6:19, 20). Аллаһа мәхсус шејләрә Она олан севҝимиз, итаәтимиз вә ибадәтимиз дахилдир. Биз Јеһоваја итаәтсизлик етмәкдәнсә, ҹанымыздан кечмәјә һазырыг (Лука 4:8; 10:27; Һәвариләрин ишләри 5:29; Ромалылара 14:8 ајәләрини оху).\nДҮНЈАНЫН РУҺУНА МҮГАВИМӘТ ҜӨСТӘРИН\n7, 8. Бу дүнјанын руһу нәдир вә инсанлара неҹә тәсир едир?\n7 Шејтан дүнјасындан ајры дурмаг о демәкдир ки, бу дүнјанын руһунун бизи идарә етмәсинә јол вермирик. Дүнјанын руһу Шејтандан гајнагланан дүшүнҹә тәрзи вә давранышдыр. Јеһоваја хидмәт етмәјән инсанлары бу руһ идарә едир. Лакин мәсиһиләр бу руһа мүгавимәт ҝөстәрирләр. Һәвари Булус демишкән, «биз дүнјанын руһуну јох, Аллаһдан ҝәлән руһу алдыг» (1 Коринфлиләрә 2:12; Ефеслиләрә 2:2, 3; 17-ҹи әлавәјә бах).\n8 Дүнјанын руһу инсанларда худбинлик, гүрур вә дикбашлыг јарадыр. Онлара ашылајыр ки, Аллаһа итаәт етмәк лазым дејил. Шејтан истәјир ки, инсанлар нәтиҹәсини дүшүнмәдән үрәкләри истәјәни етсинләр вә дүшүнсүнләр ки, ҹисмин истәјини, ҝөзләрин истәјини јеринә јетирмәк дүнјада ән ваҹиб шејдир (1 Јәһја 2:16; 1 Тимутијә 6:9, 10). Шејтан, хүсусилә дә Јеһованын хидмәтчиләрини аздырмаға вә өз фикрини онлара ашыламаға чалышыр (Јәһја 8:44; Һәвариләрин ишләри 13:10; 1 Јәһја 3:8).\n9. Дүнјанын руһу бизә неҹә тәсир ҝөстәрә биләр?\n9 Бу дүнјанын руһу нәфәс алдығымыз һава кими һәр јандадыр. Әҝәр биз мүгавимәт ҝөстәрмәсәк, бу руһ бизә дә тәсир едәҹәк. (Мәсәлләр 4:23 ајәсини оху.) Бу, әввәлҹә зәрәрсиз ҝөрүнән шејләрдән башлајаҹаг. Мәсәлән, биз Јеһоваја ибадәт етмәјән инсанларын фикирләринин, онларын әһвали-руһијјәсинин тәсири алтына дүшәҹәјик (Мәсәлләр 13:20; 1 Коринфлиләрә 15:33). Јахуд биздә порнографијаја, дөнүк фикирләрә вә ја зоракы идман нөвләринә мејил јаранаҹаг. (18-ҹи әлавәјә бах.)\n10. Дүнјанын руһуна неҹә мүгавимәт ҝөстәрә биләрик?\n10 Бәс дүнјанын руһунун тәсири алтына дүшмәмәк үчүн нә етмәлијик? Биз Јеһоваја јахын олмалы вә Онун һикмәтилә јашамалыјыг. Дуада һәмишә мүгәддәс руһ истәмәлијик вә хидмәтдә фәал олмалыјыг. Јеһова каинатда ән гүдрәтли варлыгдыр. Биз әминик ки, О бизә дүнјанын руһуна мүгавимәт ҝөстәрмәјә көмәк едә биләр (1 Јәһја 4:4).\nАЛЛАҺЫ ШӘРӘФЛӘНДИРӘН ҜЕЈИМ\n11. Дүнјанын руһу инсанларын ҝејиминә неҹә тәсир едир?\n11 Биз дүнјаја мәхсус олмадығымызы ҝејимимиз вә хариҹи ҝөркәмимизлә ҝөстәрә биләрик. Бу дүнјада инсанлар елә ҝејинирләр ки, диггәти өзләринә ҹәлб етсинләр, башгаларында әхлагсыз фикирләр ојатсынлар, ҹәмијјәтә гаршы чыхдыгларыны ҝөстәрсинләр вә ја пулларыны нүмајиш етдирсинләр. Еләләри дә вар ки, неҹә ҝөрүндүкләри веҹләринә дејил. Онлар сәлигәсиз вә чиркли ҝејинирләр. Бизим ҝејимимиздә вә хариҹи ҝөрүнүшүмүздә бу шејләрин һеч биринә јол верилмәмәлидир.\nҜејимимлә Јеһоваја шәрәф ҝәтирирәм?\n12, 13. Ҝејим сечәркән һансы принсипләрин бизә көмәји дәјәҹәк?\n12 Мәсиһиләр Јеһоваја хидмәт етдикләри үчүн һәмишә тәмиз, сәлигәли, зөвглә вә вәзијјәтә ујғун ҝејинмәлидирләр. Биз абыр-һәја илә, ағыл-камалла ҝејинирик ки, инсанлар мөмин олдуғумузу ҝөрсүнләр (1 Тимутијә 2:9, 10; Јәһуда 21).\n13 Бизим ҝејимимиз инсанларын Јеһоваја вә Онун халгына олан мүнасибәтинә тәсир едир. Биз һәр шеји елә етмәк истәјирик ки, нәтиҹәдә, Аллаһ шәрәфләнсин (1 Коринфлиләрә 10:31). Абыр-һәја илә ҝејинмәк о демәкдир ки, биз башгаларынын фикирләринә вә һиссләринә һөрмәт едирик. Демәли, өзүмүзә ҝејим сечәндә, јахуд хариҹи ҝөрүнүшүмүзлә бағлы гәрар верәндә бунун башгаларына да тәсири олаҹағыны нәзәрә алмалыјыг (1 Коринфлиләрә 4:9; 2 Коринфлиләрә 6:3, 4; 7:1).\n14. Мәсиһи фәалијјәти үчүн ҝејим сечәркән нә барәдә дүшүнмәлијик?\n14 Ибадәт ҝөрүшләринә вә ја хидмәтә ҝедәндә неҹә ҝејинирик? Ҝејимимизлә диггәти өзүмүзә ҹәлб едирик? Башгалары бизим ҝејимимизи ҝөрәндә хәҹаләт чәкмир? Ҝејимин шәхси мәсәлә олдуғуну, һеч кимә аидијјәти олмадығыны дүшүнүрүк? (Филиппилиләрә 4:5; 1 Бутрус 5:6). Дүздүр, биз һамымыз јахшы ҝөрүнмәк истәјирик, амма бизи ҝөзәлләшдирән мәсиһи кејфијјәтләридир. Јеһова бизә баханда биздә бу кејфијјәтләри ахтарыр. Онлар бизим дахилән неҹә инсан олдуғумузу, дахили варлығымызы ҝөстәрир. Бу кејфијјәтләр «Аллаһын ҝөзүндә чох гијмәтли»дир (1 Бутрус 3:3, 4).\n15. Нәјә ҝөрә Јеһова бизә нә ҝејинәҹәјимизи, неҹә ҝөрүнәҹәјимизи диктә етмир?\n15 Јеһова бизә нәји ҝејиниб-ҝејинмәмәклә бағлы ганунлар сијаһысы вермәјиб. О бизә Мүгәддәс Китаб принсипләри вериб, онлар бизә дүзҝүн гәрар вермәјә көмәк едә биләр (Ибраниләрә 5:14). Аллаһ истәјир ки, һәм кичик, һәм дә бөјүк, башга сөзлә, бүтүн гәрарларымыз Она вә инсанлара олан мәһәббәтимизә әсаслансын. (Марк 12:30, 31 ајәләрини оху.) Бүтүн дүнјада Јеһованын халгы мәдәнијјәтләриндән вә зөвгләриндән асылы олараг мүхтәлиф ҹүр ҝејинирләр. Бу мүхтәлифлик ҝөз охшајыр.\nПУЛА ТАРАЗЛЫ МҮНАСИБӘТ\n16. Исанын дедијиндән фәргли олараг, бу дүнјада пула һансы мүнасибәт вар? Биз өзүмүзә һансы суаллары вермәлијик?\n16 Шејтан истәјир ки, инсанлар хошбәхтлији пулда, вар-дөвләтдә ҝөрсүнләр. Амма Јеһованын хидмәтчиләри билир ки, бу белә дејил. Биз Исанын сөзләринә етибар едирик: «Инсанын вар-дөвләти башындан ашыб-дашса да, һәјаты бундан асылы дејил» (Лука 12:15). Пул инсана һәгиги хошбәхтлик ҝәтирмир. Пулла әсл дост, гәлб раһатлығы, әбәди һәјат алмаг олмаз. Дүздүр, јашамаг, һәјатдан зөвг алмаг үчүн бизә мүәјјән шејләр лазымдыр. Амма Иса дејирди ки, Аллаһла јахын мүнасибәтимиз олса вә ибадәти һәјатымызда һәр шејдән үстүн тутсаг, хошбәхт олаҹағыг (Мәтта 5:3; 6:22). Өзүндән соруш: «Бу дүнјанын пула олан мүнасибәти мәнә дә тәсир едиб? Мәним сөһбәтләримдә, фикирләримдә пул әсас јери тутур?» (Лука 6:45; 21:34—36; 2 Јәһја 6).\n17. Пула дүнјадакы кими јанашмасаг, һәјатымыз неҹә олар?\n17 Диггәтимизи хидмәтә ҹәмләсәк вә пула бу дүнјанын јанашдығы кими јанашмасаг, һәјатымыз мәналы олаҹаг (Мәтта 11:29, 30). Биз һәјатдан мәмнунлуг дујаҹағыг, үрәјимиз раһат олаҹаг (Мәтта 6:31, 32; Ромалылара 15:13). Маддијјата ҝөрә чох нараһат олмајаҹағыг. (1 Тимутијә 6:9, 10 ајәләрини оху.) Әлиачыг олуб, хошбәхт олаҹағыг (Һәвариләрин ишләри 20:35). Үстәлик, севдијимиз инсанларла даһа чох вахт кечирә биләҹәјик. Ҝеҹәләри дә раһат јатаҹағыг (Ваиз 5:12).\nБҮТҮН ЈАРАГЛАРЫ ӘЈНИНӘ ҜЕЈИН\n18. Шејтан бизә нә етмәјә чалышыр?\n18 Шејтан бизим Јеһова илә мүнасибәтләримизи корламаға чалышыр. Она ҝөрә дә биз бу мүнасибәтләримизи горумаг үчүн әлимиздән ҝәләни етмәлијик. Биз шәр руһи гүввәләрә гаршы мүбаризә апарырыг (Ефеслиләрә 6:12). Шејтан вә ҹинләр бизим хошбәхт олмағымызы, әбәди јашамағымызы истәмир (1 Бутрус 5:8). Бу ҝүҹлү дүшмәнләр бизә гаршы вурушурлар. Амма Јеһованын көмәјилә биз бу дөјүшдә галиб ҝәлә биләрик.\n19. Ефеслиләрә 6:14—18 ајәләриндә мәсиһинин ҝејинмәли олдуғу јараглар неҹә тәсвир олунур?\n19 Гәдимдә әсҝәрләр дөјүшдә өзләрини горумаг үчүн јараг-әсләһә ҝөтүрүрдүләр, биз дә Јеһованын вердији «бүтүн јараглары» әјнимизә ҝејинмәлијик (Ефеслиләрә 6:13). Бу бизи горујаҹаг. Ефеслиләрә 6:14—18 ајәләриндә бу јараг һаггында јазылыб: «Һәгигәт гуршағыны белинизә бағлајыб, салеһлик зиреһини дөшүнүзә тахыб, сүлһ мүждәсини тәблиғ етмәк һазырлығыны ајағыныза ҝејиниб дәјанәтлә дајанын. Бунлардан башга бөјүк иман галханыны ҝөтүрүн, онунла сиз Шәририн бүтүн аловлу охларыны сөндүрәҹәксиниз. Һәмчинин хилас дәбилгәсини вә руһун гылынҹыны, јәни Аллаһын сөзүнү ҝөтүрүн. Ејни заманда һәр ан руһун тәсирилә һәр ҹүр диләк вә јалварышла дуа един».\n20. Јарагларын бизи горумасы үчүн нә етмәлијик?\n20 Әсҝәр јараглардан бирини јаддан чыхарса, бәдәнин һансыса һиссәси мүдафиәсиз галаҹаг вә дүшмән ону һәмин јердән вураҹаг. Биз дә бу јарагларын бизи горумасыны истәјириксә, онларын һеч бирини унутмамалыјыг. Бу јараглар һәмишә әјнимиздә олмалыдыр вә онлары јахшы вәзијјәтдә сахламалыјыг. Бизим дөјүшүмүз Шејтан дүнјасы мәһв олана гәдәр, Шејтан вә ҹинләр јер үзүндән ҝөтүрүләнәдәк давам едәҹәк (Вәһј 12:17; 20:1—3). Буна ҝөрә дә пис арзуларла, јахуд башга зәифликлә мүбаризә апарырыгса, тәслим олмамалыјыг (1 Коринфлиләрә 9:27).\n21. Шејтанла мүбаризәдә неҹә галиб ҝәлә биләрик?\n21 Өзүмүзә галса, биз Шејтандан ҝүҹлү дејилик, лакин Јеһованын көмәјилә ҝүҹлү ола биләрик. Садиг галмаг үчүн биз Јеһоваја дуа етмәли, Онун Кәламыны өјрәнмәли вә баҹы-гардашларла үнсијјәтдә олмалыјыг (Ибраниләрә 10:24, 25). Бу бизә Аллаһа садиг галмаға вә иманымызы мүдафиә етмәк үчүн һазыр олмаға көмәк едәҹәк.\n22, 23. а) Иманымызы мүдафиә етмәјә неҹә һазыр ола биләрик? б) Нөвбәти фәсилдә нәдән данышылаҹаг?\n22 Биз һәр заман иманымызы мүдафиә етмәјә һазыр олмалыјыг (Јәһја 15:19). Јеһованын Шаһидләринин бәзи мәсәләләрдә тутдуғу мөвге ҹәмијјәтин мөвгејиндән фәргләнир. Өзүндән соруш: «Мән нәјә ҝөрә бу мөвгеји тутдуғуму баша дүшүрәм? Мүгәддәс Китабын, садиг вә ағыллы нөкәрин һәгигәти өјрәтдијинә әминәм? Јеһованын Шаһиди олмағымла фәхр едирәм? (Зәбур 34:2; Мәтта 10:32, 33). Етигадларымы башгаларына изаһ едә биләрәм?» (Мәтта 24:45; Јәһја 17:17; 1 Бутрус 3:15 ајәсини оху).\n23 Бир чох һалларда дүнјадан ајры галмаг үчүн нә етмәли олдуғумузу дәгиг билирик. Лакин бәзи һалларда буну конкрет билмирик. Шејтан бизи мүхтәлиф јолларла тәләјә салмаг истәјир. Бу тәләләрдән бири дә әјләнҹәдир. Дүзҝүн әјләнҹәни неҹә сечә биләрик? Буну нөвбәти фәсилдә ҝөрәҹәјик.\n1 МӘСИҺИЛӘР АЛЛАҺЫН ПАДШАҺЛЫҒЫНА САДИГДИРЛӘР\n«Мәним Падшаһлығым бу дүнјадан дејил» (Јәһја 18:36).\nБитәрәф олдуғумузу вә Аллаһын Падшаһлығыны дәстәкләдијимизи неҹә ҝөстәрә биләрик?\nӘшија 2:2—4; Јәһја 6:15; 1 Бутрус 3:15\nБиз мүһарибәләрдә иштирак етмирик вә сијасәтә гошулмуруг.\nБиз дөвләт рәмзләринә сәҹдә гылмырыг, мәсәлән, бајраға тәзим етмирик.\nЗоракылыгдан зоракылыг доғур. Биз ҝөзләјирик ки, бу дүнјанын проблемләрини Јеһова бирдәфәлик һәлл едәҹәк.\nЈәһја 13:34, 35; 1 Јәһја 3:10—12\nМәнсуб олдуғу өлкәдән, халгдан, мәдәнијјәтдән асылы олмајараг, бүтүн мәсиһиләр баҹы-гардашдырлар. Биз һеч вахт бир-биримизә гаршы дөјүшмәрик.\n2 МӘСИҺИЛӘР ДҮНЈАЈА МӘХСУС ДЕЈИЛЛӘР\n«Онлар да мәним кими дүнјаја мәхсус дејилләр» (Јәһја 17:16).\nНәјә ҝөрә биз Шејтан дүнјасына гарышмамалыјыг?\n«Дүнја» бу дүнјанын һөкмдары Шејтанын тәсири алтында олан вә Аллаһы танымајан инсанлары билдирир.\nБиз истәјирик ки, Јеһова бизи өзүнә дост сајсын. Әһвали-руһијјәмиздә, данышығымызда вә һәрәкәтләримиздә Јеһова Аллаһдан вә Иса Мәсиһдән нүмунә ҝөтүрүрүк.\n3 МӘСИҺИЛӘР БУ ДҮНЈАДАКЫ ӘҺВАЛИ-РУҺИЈЈӘДӘН УЗАГ ДУРУРЛАР\n«Һәр шејдән чох үрәјини гору» (Мәсәлләр 4:23).\nШејтан дүнјасындакы әһвали-руһијјәјә мүгавимәт ҝөстәрмәк нә демәкдир?\nЕфеслиләрә 2:2; 1 Јәһја 2:16\nШејтан худбин, гүрурлу вә үсјанкардыр. О истәјир ки, инсанлар Аллаһа итаәт етмәмәли олдугларыны фикирләшсинләр.\nБиз сөзләримизлә вә әмәлләримизлә дүнјаја мәхсус олмадығымызы ҝөстәририк. Бу һәтта шәхси мәсәләләрә дә аиддир.\n1 Коринфлиләрә 2:12; 1 Јәһја 4:4\nШејтан дүнјасындакы әһвали-руһијјәјә мүгавимәт ҝөстәрмәк үчүн биз Јеһова Аллаһа јахын олмалыјыг вә зеһнимизи Онун фикирләри илә долдурмалыјыг.\n4 ПУЛ ИНСАНА УЗУНМҮДДӘТЛИ ӘМИН-АМАНЛЫГ ВӘ ГӘЛБ РАҺАТЛЫҒЫ ҜӘТИРМИР\n«Инсанын вар-дөвләти башындан ашыб-дашса да, һәјаты бундан асылы дејил» (Лука 12:15).\nМаддијјата Јеһованын ҝөзү илә бахмаға бизә нә көмәк едәҹәк?\nҺәвариләрин ишләри 20:35; 1Тимутијә 6:9, 10\nШејтан истәјир ки, биз хошбәхтлији әјләнҹәдә вә вар-дөвләтдә ҝөрәк. Лакин Иса өјрәдирди ки, Јеһова Аллаһла јахын мүнасибәтдә олмаг вә әлиачыг олмаг инсана хошбәхтлик ҝәтирир.\nМәтта 6:31, 32; Марк 12:30, 31; Лука 21:34—36\nБиз диггәти хидмәтә ҹәмләјәндә һәјатымыз мәналы олур. Мәмнунлуг вә гәлб раһатлығы дујуруг.\nМән Мәсиһин әсҝәријәм


Q=6	C=0	SS=0	LS=6	PS=0	DC=0	LC=0	SD=0	BS=1	G0=8	G1=8	G2=7	DLID=az_RU	BODY=may 24, 2022 - 12:15 AM Хәбәрин коду : 1260249 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, анти-Шиә мөвҝе сәрҝиләјән әлијевләр сүлалә режим президенти Илһам Әлијев Рома Папасы Франсискә тәбрик мәктубу үнванлајыб.\nБу ҝүнә кими Шиә Дүнјасынын Али Тәглид Мәрҹәләринә хүсуси иә дә Вәлијји Фәгиһ Зати Алиләринә јарым сәтирлик тәбрик мәктубу үнванламајан хачпәрәст вә јәһуди сөвдалы Илһамын мәктубда дејилир:\nАзәрбајҹан Республикасы илә Мүгәддәс Тахт-Таҹ арасында дипломатик мүнасибәтләрин гурулмасынын 30 иллији илә әлагәдар Сизи өз адымдан вә Азәрбајҹан халгы адындан сәмими-гәлбдән тәбрик едирәм.\nБиз Мүгәддәс Тахт-Таҹ илә әлагәләримизә хүсуси өнәм веририк. Мәмнунлугла гејд етмәк истәјирәм ки, гаршылыглы һөрмәт илә сәҹијјәләнән мүнасибәтләримиз отуз иллик дөвр әрзиндә бөјүк инкишаф јолу кечмишдир. 2002-ҹи илин мајында Папа ЫЫ Иоһанн Павелин вә 2016-ҹы илин октјабрында Зати-мүгәддәсләринизин Азәрбајҹана тарихи сәфәрләри һәм икитәрәфли әлагәләримиз, һәм дә сивилизасијаларарасы диалог бахымындан мүһүм әһәмијјәт кәсб етмишди. Мән дә Ватикана етдијим үч рәсми сәфәри, Сизинлә һәм Бакыда, һәм дә Ватиканда кечирдијимиз ҝөрүшләри ән хош тәәссүратларла хатырлајырам.\n2008-ҹи илдә Бакыда Католик Килсәсинин ачылышы мүнасибәтләримизин тарихиндә әламәтдар һадисәләрдән бири олмушдур. 2012-ҹи илдә исә Ватиканда илк дәфә мүсәлман өлкәсинә – Азәрбајҹана һәср олунмуш сәрҝи кечирилмишдир. Бүтүн бунлар динләрарасы вә мәдәнијјәтләрарасы анлашманын тәшвиги, үмумбәшәри дәјәрләрин горунуб сахланмасы, инсанлар арасында һәмрәјлијин бәргәрар олмасы истигамәтиндә әмәкдашлығымызын вә бирҝә сәјләримизин тәзаһүрүдүр.\nҺејдәр Әлијев Фонду илә Мүгәддәс Тахт-Таҹ арасында формалашмыш сәмәрәли әмәкдашлығы хүсуси вурғуламаг истәрдим. Фонд тәрәфиндән Ватиканда бир сыра бәшәри әһәмијјәт дашыјан тарихи абидәләрин бәрпасы һәјата кечирилмиш, мәдәни ирсин горунмасы саһәсиндә бөјүк ишләр ҝөрүлмүшдүр. Фондун реаллашдырдығы бу лајиһәләр мултикултурал дәјәрләрә садиг олан вә бу дәјәрләри тәшвиг едән өлкә кими Азәрбајҹанын әнәнәви ролуну бир даһа тәсдиг едир.\nАзәрбајҹан илә Мүгәддәс Тахт-Таҹ арасында әлагәләрин инкишафында, конструктив диалогумузун ҝенишләнмәсиндә Сизин бөјүк шәхси төһфәниз вар. Азәрбајҹанын мултикултурализм вә толерантлыг әнәнәләринә даим вердијиниз јүксәк гијмәтә ҝөрә Сизә тәшәккүрүмү билдирирәм.\nИнанырам ки, Азәрбајҹан илә Мүгәддәс Тахт-Таҹ арасындакы әмәкдашлыг бундан сонра да сивилизасијалар вә динләрарасы диалогун, дүнјада толерантлығын тәшвигинә хидмәт едәҹәкдир.\nФүрсәтдән истифадә едәрәк Сизә мөһкәм ҹансағлығы, узун өмүр, мүгәддәс амаллар наминә али миссијанызда уғурлар диләјирәм".


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=5	G2=3	DLID=az_RU	BODY=Nur-az.com - Нју-Јоркда дәһшәтли ҹинајәт: 5 өлү\nНју-Јоркда дәһшәтли ҹинајәт: 5 өлү\nАБШ-ын Нју-Јорк шәһәриндә дәһшәтли ҹинајәт һадисәси баш вериб. Мусават.ҹом-ун Даилј Неwс-а истинадән вердији мәлумата ҝөрә,беш нәфәр - 20 јашлы гыз вә дөрд ушаг ҹинајәтин гурбаны олуб. Өлән уһаглардан ән бөјүјүнүн 9 јашы вар, ән кичијинин исә һәлә 2 јашы тамам дејил.\nЈерли вахтла саат 23.00-да (Бакы вахты илә саат 07.00) Бруклин рајонундакы евләрдән бириндә ҹинајәт барәдә мәлумат дахил олуб. Һадисә јеринә ҝәлән полис мәкдашлары әсл гырғынын баш вердијини ҝөрүбләр. Өләнләрдән бәзиләри илә гоһумлуғу олан шүбһәли артыг сахланылыб.\n2972 дәфә бахылыб


Q=7	C=6	SS=0	LS=1	PS=0	DC=2	LC=0	SD=0	BS=0	G0=82	G1=46	G2=9	DLID=az_RU	BODY=Ушагларыныза тәсәллини һарадан тапа биләҹәкләрини өјрәдин\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Литва Македонија Мексика жест дили Нидерланд Норвеч Перу жест дили Сејшел креолу Тонга Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли башгырд болгар га гуарани естон зулу илок инҝилис испан италјан каталан кечуа (Ајакучо) кечуа (Боливија) кечуа (Куско) кинјаруанда кореја коса крио куанјама латыш луганда малагаси мајја маҹар олу конзо осетин пангасинан папјаменто (Күрасао) полјак португал румын рус рус жест дили себуан сетсвана сингал словак словен сотсил суаһили тагалог таи татар таҹик тив тсонга түркмән урду фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nҺЕЧ елә олуб ки, өзүнү кәдәрли вә тәнһа һисс едәсән? ~ Нә вахтса сәнә елә ҝәлиб ки, һеч ким сәни севмир? ~ Бәзи ушагларда белә һиссләр олур. Амма Аллаһ вәд едир: «Мән сәни әсла унутмарам» (Јешаја 49:15). Бунун үзәриндә фикирләшәндә адам раһатлыг тапыр, елә дејил? ~ Бәли, Јеһова Аллаһ һәгигәтән дә бизи чох севир!\nСәнҹә, итмиш бу гузу нә һисс едир?\nМүгәддәс Китабы јазанлардан бири демишди: «Ата-анам мәни атса белә, Рәбб мәни гәбул едәр» (Мәзмур 27:10). Буну билмәк, сөзүн әсил мәнасында, бизә тәсәлли верир, дүз демирәм? ~ Бәли, Јеһова бизә дејир: «Горхма, чүнки Мән сәнинләјәм... сәнә көмәк едәҹәјәм» (Јешаја 41:10).\nАмма һәрдән Јеһова јол верир ки, Шејтан бизи чәтинлијә салсын. Јеһова һәтта Шејтана хидмәтчиләрини сынаға чәкмәјә дә иҹазә верир. Бир дәфә Шејтанын уҹбатындан Иса елә әзаб чәкирди ки, Јеһоваја фәрјад едиб деди: «Аллаһым, Аллаһым! Нә үчүн Мәни тәрк етдин?» (Матта 27:46). Әзаб чәкмәсинә бахмајараг, Иса әмин иди ки, Јеһова ону севир (Јәһја 10:17). Амма Иса ону да билирди ки, Аллаһ Шејтана хидмәтчиләрини сынаға чәкмәјә вә онлара әзаб вермәјә иҹазә верир. Башга фәсилдә биз Аллаһын буна нә үчүн јол вердијини өјрәнәҹәјик.\nАдам балаҹа оланда чох шејдән горхур. Мәсәлән, һеч елә олуб ки, сән итәсән? ~ Һәмин вахт горхмусан? ~ Ушагларын чоху горхур. Бөјүк Мүәллим бир дәфә итмәклә бағлы бир һекајә данышмышды. Амма бу заман итән ушаг јох, гузу иди.\nМүәјјән мәнада сән дә гузуја охшајырсан. Һансы мәнада? Гузулар балаҹа вә ҝүҹсүз олурлар. Ҝәрәк онларын гајғысына галан вә онлары горујан адам олсун. Гојун-гузуја бахан адама чобан дејирләр.\nИсанын данышдығы әһвалатда бир чобанын јүз гојуну варды. Амма бир ҝүн онларын ичиндән бир гузу итди. Ола билсин, гузу тәпәнин о бири тәрәфиндә нә олдуғуну ҝөрмәк истәмишди. Амма чох кечмәмиш бу гузу о бири гојунлардан узаглашды. Тәсәввүр едирсән, гузу әтрафа бахыб тәк олдуғуну ҝөрәндә нә һисс едирди? ~\nБәс чобан бир гузунун итдијини ҝөрәндә нә етди? Бәлкә, «өзү ҝүнаһкардыр» дејиб буну һеч веҹинә дә алмады? Јохса 99 гојуну тәһлүкәсиз јердә гојуб, һәмин гузуну ахтармаға ҝетди? Мәҝәр бир гузуја ҝөрә бу гәдәр нараһат олмаға дәјәрди? ~ Әҝәр сән һәмин итән гузунун јериндә олсајдын, истәмәздин, чобан сәни ахтарсын? ~\nГузуну хилас едән бу чобана ким бәнзәјир?\nЧобан бүтүн гојунларыны, һәтта итән гузуну да чох севирди. Буна ҝөрә дә ону ахтармаға ҝетди. Бир тәсәввүр елә, чобанын ҝәлдијини ҝөрәндә һәмин гузу неҹә дә севинмишди! Иса деди ки, чобан да ону тапанда севинмишди. О, сағ-саламат олан 99 гојундан чох бу гузу үчүн севинмишди. Бәс Исанын һекајәсиндәки чобана ким бәнзәјир? Өз гузусунун гајғысына галан һәмин чобан кими, бизим гајғымыза ким галыр? ~ Иса деди ки, онун ҝөјдә олан Атасы. Онун Атасы исә Јеһовадыр.\nЈеһова Аллаһ Өз халгынын Бөјүк Чобаныдыр. О, Өз хидмәтчиләринин һамысыны севир, һәтта сәнин кими балаҹалары да. О, бизләрдән кимәсә нә исә олмасыны, јахуд бизим өлмәјимизи истәмир. Һәгигәтән дә Аллаһын бизим гајғымыза бу гәдәр галмасыны билмәк чох тәсәлливериҹидир! (Матта 18:12—14).\nАтан вә ја башга адамлар сәнин үчүн реал олдуғу кими, Јеһова да сәнин үчүн реалдыр?\nСән Јеһова Аллаһа инанырсан? ~ О, сәнин үчүн реал шәхсијјәтдир? ~ Дүздүр, биз Јеһованы ҝөрә билмәрик. Чүнки О, Руһдур. Онун бәдәни ҝөзәҝөрүнмәздир. Амма О, реал шәхсдир вә бизи ҝөрә билир. Бизим көмәјә еһтијаҹымыз оланда, Онун бундан хәбәри олур. Биз башга адамларла сөһбәт едә билдијимиз кими, Онунла да дуада даныша биләрик. Јеһова бизим Онунла данышмағымызы истәјир.\nБеләликлә, өзүнү кәдәрли вә ја тәнһа һисс едәндә нә етмәк лазымдыр? ~ Јеһова илә даныш. Она јахынлаш. О, сәнә тәсәлли верәҹәк вә көмәк едәҹәк. Һәтта өзүнү тәнһа һисс едәндә дә јадда сахла ки, Јеһова сәни севир. Ҝәл Мүгәддәс Китабымызы ачаг. 23-ҹү мәзмурун 1-ҹи ајәсини охујаг. Орада јазылыб: «Рәбб мәним чобанымдыр, мөһтаҹ олмарам. О мәни јашыл чәмәнләрдә динҹәлдир, сакит ахан сулар кәнарында ҝәздирир».\nҜөр 4-ҹү ајәдә нә јазылыб: «Гаранлыг дәрәдә ҝәзсәм белә, шәрдән горхмарам, чүнки Сән мәнимләсән, Сәнин әсан, Сәнин дәјәнәјин мәнә тәсәлли верир». Јеһова Аллаһа ибадәт едән инсанлар өзләрини бах белә һисс едирләр. Чәтинлијә дүшәндә Аллаһ онлара тәсәлли верир. Буну сән дә һисс едирсән? ~\nМәһәббәтли чобан сүрүсүнүн гајғысына галдығы кими, Јеһова да Өз халгынын гајғысына галыр. О, онлара дүз јолу ҝөстәрир, онлар да севинҹлә Онун архасынҹа ҝедирләр. Һәтта әтрафда пис шејләр баш верәндә дә Јеһованын халгы горхмур. Чобан өз чомағы вә ја әл ағаҹы илә гојунлары башга һејванлардан горујур ки, онлара зәрәр дәјмәсин. Мәсәлән, Мүгәддәс Китабда ҝәнҹ чобан Давудун өз гојунларыны асландан вә ајыдан горудуғу барәдә данышылыр (1 Шамуел 17:34—36). Бунун кими, Аллаһын халгы да билир ки, Јеһова онлары горујаҹаг. Аллаһ онларла олдуғу үчүн онлар архајын јашајырлар.\nЧәтинликдә оланда, гузуларыны горујан чобан кими, бизә ким көмәк едә биләр?\nЈеһова Өз гузуларыны севир вә нәвазишлә онларын гајғысына галыр. Мүгәддәс Китабда дејилир: ‘О Өз сүрүсүнү чобан кими отараҹаг, гузулары гуҹағына алаҹаг, балаҹаларын да гајғысына галаҹаг’ (Јешаја 40:11).\nЈеһованын бу ҹүр Аллаһ олдуғуну билмәк сәни севиндирмир? ~ Сән Онун гузуларындан бири олмаг истәмәздин? ~ Гузулар өз чобанларынын сәсинә гулаг асырлар. Онлар ондан узаға ҝетмирләр. Сән дә Јеһоваја гулаг асырсан? ~ Һәмишә Она јахынлашырсан? ~ Әҝәр белә едирсәнсә, онда һеч нәдән горхма. Јеһова һәмишә сәнинлә олаҹаг.\nЈеһова мәһәббәтлә хидмәтчиләринин гајғысына галыр. Ҝәл Мәзмур 37:25; 55:22 вә Лука 12:29—31 ајәләриндән Мүгәддәс Китабын бу һагда нә дедијини охујаг.


Q=8	C=5	SS=2	LS=3	PS=0	DC=0	LC=0	SD=0	BS=2	G0=51	G1=39	G2=20	DLID=az_RU	BODY=Һәмишә актуал олан Мүгәддәс Китаб принсипләри\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Алманија жест дили Америка жест дили Бразилија жест дили Венесуела жест дили Вјетнам Гренландија Данимарка Индонезија Исвеч Испанија жест дили Италија жест дили Камбоҹа Кирибати Колумбија жест дили Конго Кореја жест дили Литва Маврики креолу Македонија Малта Маршалл Маҹарыстан жест дили Мексика жест дили Мјанма Непал Ниас Нидерланд Ниуе Норвеч Полша жест дили Понапе Раратонга Самоа Сејшел креолу Соломон Адалары пиҹини Таити Тонга Тувалу Увеа Украјна Финландија жест дили Фиҹи Хмонг (ағ) Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара баса (Камерун) батак (каро) батак (тоба) бауле башгырд биак бикол бислама болгар булу варај венда волајта га газах ган гарифуна гуарани гуахиро гырғыз дигорон дреһу дхолуо еве ермәни ермәни (гәрб) естон ефик занде зулу ибан ибанаг ибо иврит илок инҝилис исланд исоко испан италјан кабре каннада каонде карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу масатек (Хуаутла) мајја маҹар мбунда мизо монгол море нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал португал (португал) пәнҹаб румын рунјанкоре рус руторо санго сапотек (Истм) сапотек (Лачигуири) сарамаккан свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк умбунду уруунд урһобо фарс фин фон франсыз хорват чех чибемба чилуба чинјанја читонга читонга (Малави) чичева чокве чол чуваш шона јао јапон јоруба јунан ҝүрҹү Һаити креолу һауса һереро һилигајнон һинд һири-моту әрәб өзбәк\nТӘСӘВВҮР ЕДИН КИ, гәдими абидәләрлә долу олан бир музејдәсиниз. Абидәләрин әксәријјәти дешилиб, дағылмаја вә ашынмаја мәруз галыб, бәзиләринин исә әксәр һиссәләри јохдур. Бирдән ҝөзүнүз бир абидәјә саташыр. О, тамамилә саламатдыр, мүрәккәб гурулушу хырда деталына гәдәр ајдын ҝөрүнүр. Бәләдчидән сорушурсунуз:\n— Бу, јени абидәдир?\n— Хејр, бу абидә диҝәрләриндән даһа гәдимдир вә һеч вахт реставрасија олунмајыб, — дејә о ҹаваб верир.\n— Онун горунмасына хүсуси јанашылыб?\n— Јох, әксинә, бу абидә сәрт күләк вә јағышлара, һәтта вандализмә мәруз галыб.\nИстәр-истәмәз сиздә: «Ҝөрәсән, о, нәдән дүзәлдилиб?» суалы јаранаҹаг.\nМүгәддәс Китаб, мүәјјән мәнада, бу гејри-ади абидәјә бәнзәјир. О, ән гәдим китаблардан биридир. Дүздүр, башга гәдими китаблар да вар. Лакин бу китаблар заманын сынағындан чыха билмәјиб. Мәсәлән, орадакы елми иддиалар мүасир елмә, сүбута јетирилмиш фактлара зиддир. Тибби мәсләһәтләрин инсана хејриндән чох, зијаны вар. Бундан әлавә, әксәр гәдим әлјазмаларын чох һиссәси ја итиб, ја да јарарсыз һала дүшүб, дөврүмүзә садәҹә мүәјјән фрагментләри ҝәлиб чатыб.\nМүгәддәс Китаб исә онлардан фәргләнир. О, 35 әср өнҹә јазылмаға башласа да, дөврүмүзә гәдәр саламат ҝәлиб чатыб. Һалбуки әсрләр боју ону јандырмаға, гадаған етмәјә вә нүфуздан салмаға чалышан гүввәләр олуб. Мүгәддәс Китаб мүасир елмлә узлашмагдан әлавә, ҝәләҹәјимиздән дә хәбәр верир. («Көһнәлиб, јохса өз дөврүнү габаглајыр?» адлы чәрчивәјә бахын.)\nОла билсин, сизә мараглы ҝәлир: «Ҝөрәсән, Төврат, Зәбур вә Инҹилдәки мәсләһәтләр бу ҝүн актуалдыр?» Бу суала ҹаваб тапмаг үчүн ҝәлин бәзи шејләри дүшүнәк: «Бу ҝүн бәшәријјәт һансы проблемләрлә үзләшир? Онлардан һансы даһа дәһшәтлидир?» Бәлкә дә, әтраф мүһитин чиркләнмәси, мүһарибәләр, ҹинајәткарлыг, коррупсија, аилә мүнагишәләри кими проблемләри садалајаҹагсыныз. Ҝәлин Төврат, Зәбур, Инҹилдә јазылан бәзи ајәләрә нәзәр јетирәк. Һәмин ајәләри охудугҹа дүшүнүн: «Әҝәр инсанлар бу дәјәрләрә ујғун јашасајдылар, дүнјада вәзијјәт неҹә оларды?»\n«Сүлһпәрвәрләр хошбәхтдир» (Мәтта 5:9). «Имкан дахилиндә, әлиниздән ҝәлән гәдәр һамы илә сүлһдә олмаға чалышын» (Ромалылара 12:18).\n«Рәһмдиллиләр хошбәхтдир, чүнки онлара мәрһәмәт ҝөстәриләҹәк» (Мәтта 5:7). «Бир-биринизә гаршы һәмишә сәбирли олун, биринизин диҝәриндән шикајәти олса да, бир-биринизи үрәкдән бағышлајын. Јеһова * сизи үрәкдән бағышладығы кими, сиз дә бир-биринизи үрәкдән бағышламалысыныз» (Колослулара 3:13).\nАллаһ «бүтүн јер үзүндә мәскунлашмасы үчүн бир инсандан һәр халгы јаратды» (Һәвариләрин ишләри 17:26). «Аллаһ ајры-сечкилик етмәјән Аллаһдыр, һәр халгын ичиндә Ондан горхан вә дүзҝүн иш ҝөрән адамдан разыдыр» (Һәвариләрин ишләри 10:34, 35).\n«Јеһова Аллаһ инсаны Әдән бағында мәскунлашдырды ки, бағы беҹәрсин вә она гуллуг етсин» (Јарадылыш 2:15). «Јери тәләф едәнләри тәләф етмәјин вахты ҝәлди» (Вәһј 11:18).\nТАМАҺКАРЛЫГ ВӘ ӘХЛАГСЫЗЛЫҒА НИФРӘТ\n«Өзүнүзү һәр ҹүр тамаһкарлыгдан горујун, чүнки инсанын вар-дөвләти башындан ашыб-дашса да, һәјаты бундан асылы дејил» (Лука 12:15). «Әхлагсызлығын, һәр ҹүр натәмизлијин, аҹҝөзлүјүн адыны белә, чәкмәјин, ахы бунлар мүгәддәсләрә јарашмыр» (Ефеслиләрә 5:3).\n«Һәр саһәдә дүрүст олмаг истәјирик» (Ибраниләрә 13:18). «Оғурлуг едән даһа оғурлуг етмәсин, әлинин һалал зәһмәти илә долансын» (Ефеслиләрә 4:28).\nКАСЫБА ӘЛ ТУТМАГ\n«Гәмҝинләрә тәскинлик верин, зәифләрә дајаг олун вә һамыја гаршы сәбир ҝөстәрин» (1 Салоникилиләрә 5:14). «Пак вә гүсурсуз диндарлыг будур: чәтинликләрлә үзләшән јетимләрә вә дул гадынлара гајғы ҝөстәрәсән» (Јагуб 1:27).\nМүгәддәс Китаб садәҹә бу принсипләрин топлусу дејил. Кәлам бу принсипләри дәјәрләндирмәјә вә онлара әмәл етмәјә көмәк едир. Сизҹә, садаланан дәјәрләрә һамы әмәл етсә иди, дүнјада бу гәдәр проблем оларды? Ајдындыр ки, Төврат, Зәбур вә Инҹилдәки принсипләр нәинки көһнәлмәјиб, һәтта индики зәманәдә даһа актуалдыр. Бәс орадакы принсипләр сизә һал-һазырда һансы фајданы ҝәтирә биләр?\nБир һикмәтли инсан сөјләмишди: «Нә олурса олсун, һикмәт әмәлләри сајәсиндә һаглы чыхыр» (Мәтта 11:19). Јәгин, бу фикирлә разысыныз. Ахы һикмәт ону тәтбиг едәндә бәлли олур. Онда ортаја белә бир суал чыхыр: «Мүгәддәс Китаб бу ҝүн, доғрудан да, практикидирсә, онун һәјатынызда тәсири ајдын ҝөрүнмәли дејил? О, үзләшдијиниз проблемләри һәлл етмәјә неҹә көмәк едә биләр?» Ҝәлин бир нәфәрин нүмунәсинә бахаг.\nСофијанын * һәјаты долғун вә мәналы кечирди. Лакин гәфләтән онун һәјаты алт-үст олур. Софија ағыр иткиләрлә үзләшир: јенијетмә гызы вәфат едир, аиләси дағылыр, бирдән-бирә мадди чәтинлијә дүшүр. О дејир: «Мән мән дејилдим, артыг нә гызым, нә әрим, нә дә евим вар иди. Санки һеч ким идим, даһа нә тагәтим, нә дә јашамағымын бир мәнасы галмышды».\nСофија Зәбур 90:10 ајәсиндә јазылмыш нөвбәти сөзләрин нә гәдәр һәгигәт олдуғуну инди баша дүшүрдү: «Јетмиш ил анҹаг јашарыг, ҹаны сағлам олан, бәлкә, сәксәнә јетишә. О да ки әзабла, гәм-гүссә илә кечәр, өмрүмүз тез өтүр, учуб ҝедирик».\nСофија ағыр ҝүнләриндә Мүгәддәс Китаба үз тутду. Кәламын онун һәјатына тәсири әвәзсиз иди. Нөвбәти үч мәгаләдә проблемләр заманы Мүгәддәс Китабдакы мәсләһәтләри тәтбиг етмәјин бөјүк көмәјини ҝөрән диҝәр инсанлардан да бәһс олунур. Онлар Мүгәддәс Китабын јухарыда һаггында данышдығымыз абидәјә бәнзәдији гәнаәтинә ҝәлибләр. Аллаһын Кәламы көһнәлмиш вә ишә јарамајан сајсыз-һесабсыз китаба бәнзәмир. Ҝөрәсән, ону фәргләндирән башга бир шејдән һазырланмасыдыр, јохса сәбәб ади инсанын јох, Аллаһын сөзүнү еһтива етмәсидир? (1 Салоникилиләрә 2:13).\nОла билсин, сиз дә һәјатын гыса вә гајғыларла долу олдуғуну дүшүнүрсүнүз. Проблемләрдән сыхыланда раһатлыг, дәстәк вә мәсләһәт үчүн кимә мүраҹиәт етмәк олар?\nҜәлин Мүгәддәс Китабдан һәјатыныза фајда ҝәтирәҹәк үч үсулу нәзәрдән кечирәк. Беләҹә, сиз:\nөзүнүзү проблемләрдән горујаҹаг,\nчәтинликләрдән чыхыш јолу тапаҹаг,\nдәјишә билмәјәҹәјиниз вәзијјәтләрлә мүбаризә апараҹагсыныз.\nНөвбәти мәгаләләр бу үч мөвзуја һәср олунуб.\n^ абз. 15 Мүгәддәс Китаба әсасән, Аллаһын ады (Зәбур 83:18).\n^ абз. 29 Бу вә нөвбәти мәгаләләрдәки бәзи адлар шәртидир.


Q=3	C=0	SS=0	LS=3	PS=1	DC=0	LC=0	SD=0	BS=0	G0=45	G1=41	G2=28	DLID=az_RU	BODY=МҮАСИР ГӘРБ МӘДӘНИЈЈӘТИНИН ГИЈМӘТЛӘНДИРИЛМӘСИ\nМҮАСИР ГӘРБ МӘДӘНИЈЈӘТИНИН ГИЈМӘТЛӘНДИРИЛМӘСИ<?xml:namespace prefix = o ns = "urn:schemas-microsoft-com:office:office" />\nГојнунда бөјүјүб боја-баша чатдығымыз, тәрбијә олундуғумуз вә јашадығымыз дүнја өз иҹтимаи инкишаф јолунда инсанлыг карваныны һејрәтамиз бир сәвијјәјә чатдырмышдыр. Мүасир дөврдә бәшәријјәт идеоложи ингилаб вә дәјишикликләр мәрһәләсинә дахил олмуш, чох бөјүк елми вә фикри гүввә илә тәҹһиз едилмишдир. Инсан өвлады һәр ҝүн өз дүшүнҹә габилијјәти чәрчивәсиндә истәк вә еһтијаҹларыны нәзәрдән кечирир, онлары тә᾽мин етмәјә чалышыр. Технолоҝија вә сәнајенин инкишафы сајәсиндә бир чох проблемләр һәлл олунмушдур. Елм, инсанын мәшәггәтли јүкүнүн бөјүк бир һиссәсини ондан алыб, машын вә истеһсал васитәләринин үзәринә гојмушдур. Нәтиҹәдә о, һәјат вә мәишәтинин әксәр һиссәсини техникалашдырмыш, јашајышын даһа асан вә јүнҝүл мәзијјәтләриндән истифадә етмәјә башламышдыр. Елми-техники инкишаф бундан әлавә, материјанын өјрәнилмәсиндә, бир чох динамик сирләрин ачылмасында инсана фөвгәладә көмәкликләр ҝөстәрмиш вә онун елми фәалијјәтләринин даһа да артмасында чох бөјүк рол ојнамышдыр. Ајдындыр ки, һәјат фәалијјәтләринин һәддән артыг ҝенишләнмәси сүр᾽әт амилини диггәт мәркәзинә чыхармыш, вахтилә ҝеҹә вә ҝүндүзлә өлчүлән заман ваһидини дәгиг шәкилдә дәгигә вә санијәләрә бөлмүшдүр. Она ҝөрә дә сүр᾿әт, вахтдан сәмәрәли истифадә вә гыса бир мүддәт әрзиндә бөјүк ишләр ҝөрүлмәси елмин ән чох әһәмијјәт јетирдији ишләрдәндир.\nЕлектрик вә бухар ҝүҹүнүн кәшфиндән әввәл ҝәмиләрин һәрәкәти үчүн күләкдән истифадә олунурду. Амма бу ҝүн електрик вә бухар машынларынын өзләри дә тәкмилләшдирилмиш, океанларда һәрәкәт едән нәһәнҝ ҝәмиләр иҹад едилмишдир. Узаг сәфәрләрә чыхмаг вә јүк дашымаг үчүн дөрдајаглы һејванлар әвәзинә автомобилләрдән, гатар вә тәјјарәләрдән истифадә олунур; чох бөјүк мәсафәләр гыса мүддәтә гәт едилир. Бәшәр өвладынын даим ҹөвлан едән дүшүнҹә вә фикирләри тәкҹә јер үзәрини ҝәзиб-доланмагла кифајәтләнмир, даһа ҝениш үфүгләри ашараг јухарылара јүксәлир, диҝәр планетләри вә ҝөј ҹисимләрини рам етмәјә чалышыр. Ҝөјләрин јүксәкликләри вә дәрјаларын дәринликләри инсанын диггәтини ҹәлб етмәкдәдир. Бу бөјүк дүнја һаггындакы мә᾽луматларын һәддиндән артыг аз олдуғу вә бир чох мәсәләләрин јанлыш дүшүнүлдүјү заман архада галмыш, бир чох һејрәтамиз сирләр кәшф едилмиш, елм вә тәдгигатын сајәсиндә тәбиәт вә онда баш верән һадисәләр арашдырылмыш, дәгиг тәҹрүбәләр апармагла аләмин гәрибә мүәммалары үзәриндән пәрдәләр ҝөтүрүлмүшдүр. Тәбии елмләри тәдгиг едән лабараторијалар мүхтәлиф нөв електрон ҹиһазларла тәҹһиз олунмуш, кичик һиссәҹикләри өз һәгиги өлчүләриндән мин дәфәләрлә бөјүк ҝөстәрмәјә гадир олан микроскоплар ихтира едилмишдир. Гыса шәкилдә гејд етмәк лазымдыр ки, гәрбин әлдә етдији мәзијјәт вә үстүнлүкләр данылмаздыр. Һеч кәс мүасир гәрб мәдәнијјәтинин истеһсал васитәләринин инкишаф етдирилмәси, тәбии мәнбәләрин кәшфи, онларын дүзҝүн мәнимсәнилмәси вә елми-техники саһәләрдәки наилијјәтләрини инкар едә билмәз. Сәһијјә вә анти-санитаријанын инкишафы исә ҝөз габағындадыр. Кечмишдә тәбабәтин зәифлији уҹбатындан бир чох хәстәликләрә гаршы дәрманлар јох иди. Көрпә ушагларын бөјүк бир һиссәси дүнјаја ҝөз ачан кими мүхтәлиф хәстәликләрлә үзләшир, нәтиҹәдә гыса бир мүддәтдән сонра өлүрдүләр. Бә᾽зиләри исә һәмин хәстәликләрә тутулараг өмүр боју онларын тә᾽сириндән әзијјәт чәкирдиләр.\nИнсан торпаға ајаг басдығы замандан башлајараг, мүнтәзәм олараг һәјаты инкишаф вә дәјишикликләрлә јанашы олмушдур. Амма мүасир дөврдә бәшәријјәтин елми тәшәббүс гүввәси о гәдәр сүр᾽әтли вә һәртәрәфлидир ки, бу заман интервалы хүсуси имтијаз әлдә етмиш, елми гәләбә, еләҹә дә тәкамүл адыны алмышдыр. Әлавә олараг гејд етмәк лазымдыр ки, дүнјанын вә тәбиәтин сирләрини өјрәнмәк истигамәтиндә алимләрин һејрәтамиз вә бөјүк кәшфләринә бахмајараг, һәлә дә һәмин сирләр китабынын јалныз чох кичиҹик бир һиссәси охунмушдур.\nТәәссүфлә е᾽тираф етмәк лазымдыр ки, мүасир гәрб мәдәнијјәтинин бүтүн бу наилијјәтләри илә јанашы, чохлу нөгсан вә зәиф ҹәһәтләри дә вардыр. Ҹәмијјәтин асајиш вә рифаһыны јүксәлдән мәдәнијјәтин үстүнлүкләрини ҝөстәрдијимиз заман, онун үмумбәшәри фәзиләтләри, һәгиги дәјәрләри сарсыдыб арадан апаран вә инсанларын мә᾽нәви тәнәззүлүнә сәбәб олан чатышмазлыгларыны да гејд етмәк лазымдыр.\nГәрбдә сәнајенин инкишафы өз зирвә нөгтәсинә чатмышдыр вә инсанларын мадди тәлабаты сүр᾽әтлә тә᾽мин олунур. Амма халгын руһи вә мә᾽нәви һәјаты әксинә инкишаф едәрәк, јох дәрәҹәсинә чатмышдыр.\nГәрб дүнјасы инсани вә әхлаги дәјәрләри сәрбәст е᾽лан едәрәк, инсанларын бојнуна техниканын көләлик зәнҹирини атмышдыр. Шүбһәсиз ки, машын вә ҹиһазларын гуллары һеч вахт һәгиги хошбәхтлик вә сәадәтин нә олдуғуну билмәјәҹәкләр. Елм, јашајышы низамлајыр вә бу низам рифаһа сәбәб олур, амма хошбәхтлик ҝәтирмир. Сәадәт бәхш етмәк елмин өһдәсиндән хариҹ олан бир ишдир. Елм, фајдалы вә ја зијанлы, чиркин вә ја ҝөзәл танымыр; о, јалныз «дүзҝүн» вә јахуд «сәһви» бир-бириндән фәргләндирмәји баҹарыр. Бәшәр һәјаты тәкҹә елми гурулушдан ибарәт олса, јандырыҹы ҹәһәннәмдән башга бир шеј дејилдир. Бертранд Расселин дедији кими, белә бир низамла кәскин мүбаризә апармаг лазымдыр.\nГејд олунан мәдәнијјәт бәшәријјәтә гијмәтли һәдијјәләр бәхш етсә дә, диҝәр тәрәфдән минләрлә дәһшәтли ҹинајәтләр вә горхулу фәсадлар да төрәтмишдир. Нәфсани истәкләрин сонсуз вә рәһимсиз атәши руһ вә ҹанлара һүҹум чәкмиш, мә᾽нәви раһатлығы инсанларын әлиндән алмышдыр. Елм мә᾽нәви һәјат мүһитиндә чыраг јандыра билмәмиш, әксинә онун зүлмәтини бир аз да артырмышдыр.\nЕлмин белә гәләбәси чохлу тәләфат, мүсибәтләр, бәдбәхтликләр һесабына әлдә едилән һәрби гәләбәјә бәнзәјир ки, иткиләрин јери һеч ҹүр бәрпа олунмур. Бу ҹүр мәдәнијјәт бағында беҹәрилән һәр бир ҝүлүн јанында тиканлы коллар ҹүҹәрмәјә башлајыр. Автомобилләр, тәјјарәләр, заводлар, тибби ләвазиматлар һәјатын рифаһы үчүн мүасир мәдәнијјәтин һәдијјәләридир. Амма күтләви гырғын силаһлары, ракетләр, әхлагсызлыг вә ҹинајәтләрин инкишафы да һәмин мәдәнијјәтин бәшәријјәтә вердији үздәнираг төһфәләрдәндир.\nМәдәни дүнјамызда ағыл ајры-ајры мәнафеләрин хидмәтиндәдир вә мадди шејләри әлдә етмәкдән башга бир истигамәтдә ишләдилмир. Она ҝөрә дә әхлаги фәзиләтләрин чоху мәһв едилмиш вә һәмин дәјәрләр унудулмушдур. Бу да сағалмаз јараја бәнзәјир. Мүасир һәјат шәраитимизин елми фәалијјәт вә һәрәкатлар мејданындан узаг олмасына бахмајараг, бу һүҹумлар мәдәнијјәтимизә, иҹтимаи вә шәхси һәјат мүһитимизә, тә᾽лим вә тәрбијәмизә јол тапмышдыр. Һал-һазырда бир чох өлкәләрин сәрһәдләри әҹнәби фикирләрин вә әхлаги нормаларын үзүнә ачыгдыр. Адәт-ән᾽әнәләр бир өлкәдән диҝәринә асанлыгла кечир. Бунларын ичәрисиндә дүзҝүн вә фајдалы фикирләр дә мөвҹуддур, амма фәсад вә позғунлуглар еһтираслары ҹошдуран һиссләрин васитәси илә даһа тез вә даһа габарыг шәкилдә өзүнә јер тапыр. Ҹәмијјәтимиз елм вә техниканын инкишафы бахымындан гәрб милләтләринә чатмаг имканында олмаса да, онларын мәдәнијјәтиндә олан әхлаги јүнҝүллүкләри мәнимсәмәкдә јүксәк рәғбәт ҝөстәрир, горхулу мејлләр мүсәлманлар арасында даһа тез јајылмаға башлајыр.